
[bookmark: _Hlk163313938]opis predmetu zákazky
1. Zoznam skratiek
BOZP	bezpečnosť a ochrana zdravia pri práci
DNSH	zásada „výrazne nenarušiť“ (Do No Significant Harm)
EM 		energetický manažment
EPBD	smernica o energetickej hospodárnosti budov (Energy Performance of Buildings Directive)
EUR	euro
GES 	garantovaná energetická služba
IKT		informačno‑komunikačné technológie
IRC		individuálna regulácia teploty
IPMVP	IPMVP International Performance Measurement and Verification Protocol – medzinárodne uznávaný 
protokol pre meranie a verifikáciu úspor
MaR	meranie a regulácia
MV SR 	Ministerstvo vnútra Slovenskej republiky
M&V	meranie a verifikácia (Measurement and Verification)
NPV	čistá súčasná hodnota (Net Present Value)
OO PZ 	Obvodné oddelenie Policajného zboru
PHZ	predpokladaná hodnota zákazky
SP		súťažné podklady
TÚV	teplá úžitková voda
VO		verejné obstarávanie
ZTI		zdravotnotechnické inštalácie

2. Úvodné ustanovenia
2.1. Názov zákazky
Názov zákazky: „Košice – OO PZ, rekonštrukcia a modernizácia objektu pomocou GES“
2.2. Identifikácia objektu a vlastníckych vzťahov
Predmetom zákazky je objekt Obvodného oddelenia Policajného zboru Košice so sídlom Pribinova 6, 040 01 Košice, nachádzajúci sa na parcelách č. 1482, 1512, 149 a 150, okres Košice I, obec Košice, katastrálne územie Staré Mesto. 
Nehnuteľnosť je zapísaná na listoch vlastníctva č. 10784 a č. 10102, vedených Okresným úradom Košice, katastrálnym odborom, pre okres Košice I, obec Košice a katastrálne územie Staré Mesto, vo vlastníctve Slovenskej republiky a v správe MV SR, v podiele 1/1 (ďalej len „Objekt“).
Objekt bol uvedený do prevádzky v roku 1953. Ide o plne podpivničený objekt v radovej zástavbe v blízkosti centra mesta Košice s obdĺžnikovým pôdorysom. Objekt má štyri nadzemné podlažia a jedno podzemné podlažie. Na nadzemných podlažiach sa nachádzajú najmä kancelárske priestory, zasadacie a zhromažďovacie priestory, kuchynky a sociálno-hygienické zázemie. V podzemnom podlaží sa nachádza plynová kotolňa, hlavný uzáver vody a nevykurované skladové priestory.
Objekt je využívaný ako administratívny a riadiaci objekt Obvodného oddelenia Policajného zboru na výkon štátnej správy. Bežná administratívna prevádzka Objektu je najmä počas pracovných dní v čase úradných hodín. Vybrané priestory Objektu sú prevádzkované v režime 24/7.
Objekt sa nachádza v pamiatkovej zóne mesta Košice. Uchádzač je povinný túto skutočnosť zohľadniť pri návrhu technického riešenia, projektovaní, povoľovaní a realizácii predmetu zákazky.
2.3. Stručný cieľ projektu
Cieľom Projektu je komplexná rekonštrukcia, modernizácia a energetická obnova Objektu formou GES podľa zákona č. 321/2014 Z. z. a vyhlášky Ministerstva hospodárstva Slovenskej republiky č. 99/2015 Z. z., v súlade s Analýzou vhodnosti pre GES – Obvodné oddelenie Policajného zboru Košice. 
Projekt zahŕňa realizáciu Opatrení GES, Opatrení vyvolaných GES a Opatrení mimo GES, ktoré budú v rámci jednej Zmluvy o GES vecne, technicky, finančne, rozpočtovo, fakturačne a kontrolne oddelené podľa svojej povahy. Na účely tejto Prílohy sa Opatrenia mimo GES označujú aj ako Neenergetické opatrenia. Pojmy „Opatrenia mimo GES“ a „Neenergetické opatrenia“ sa používajú ako rovnocenné označenia kategórie C. Ak táto Príloha výslovne neustanovuje inak, ďalej sa používa označenie „Opatrenia mimo GES“.
Projekt má zabezpečiť najmä:
· dosiahnutie preukázateľných a zmluvne garantovaných úspor energie v energetickom vyjadrení, osobitne podľa relevantných energetických médií, najmä elektriny a energie na vykurovanie a prípravu teplej úžitkovej vody,
· zníženie potreby primárnej energie Objektu najmenej v rozsahu určenom v SP, tejto Prílohe a Zmluve o GES,
· zníženie prevádzkových nákladov súvisiacich so spotrebou energie,
· zlepšenie energetickej hospodárnosti a technického stavu Objektu,
· zvýšenie regulovateľnosti, prevádzkovej spoľahlivosti a energetickej efektívnosti technických systémov Objektu,
· zavedenie MaR, podružného merania a energetického monitoringu,
· zlepšenie kvality vnútorného prostredia, hygienického štandardu, funkčnosti a základného komfortu užívania Objektu,
· realizáciu Opatrení mimo GES v rozsahu určenom v SP a Prílohe č. 2 SP,
· zabezpečenie dlhodobej prevádzky, údržby, servisu, monitoringu, M&V a garancie úspor počas Obdobia garancie.
2.4. Právny a metodický rámec
Projekt sa realizuje v súlade najmä s:
· zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov,
· zákonom č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov,
· vyhláškou Ministerstva hospodárstva Slovenskej republiky č. 99/2015 Z. z., ktorou sa ustanovujú podrobnosti pri poskytovaní podpornej energetickej služby a garantovanej energetickej služby,
· zákonom č. 25/2025 Z. z. Stavebný zákon a súvisiacimi vykonávacími predpismi, v rozsahu relevantnom pre projektovanie, povoľovanie a realizáciu predmetu zákazky,
· zákonom č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov,
· všeobecne záväznými právnymi predpismi a technickými normami v oblasti energetickej hospodárnosti budov, BOZP, ochrany pred požiarmi, ochrany životného prostredia, odpadového hospodárstva, ochrany osobných údajov, ochrany utajovaných skutočností, ochrany majetku štátu a prevádzky objektov Policajného zboru,
· pravidlami Programu Slovensko 2021 – 2027, najmä priority 2P1 „Energetická efektívnosť a dekarbonizácia“, špecifického cieľa RSO2.1 „Podpora energetickej efektívnosti a znižovania emisií skleníkových plynov“ a opatrenia 2.1.2 „Znižovanie energetickej náročnosti budov“, v rozsahu, v akom budú pre Projekt aplikovateľné,
· podmienkami finančného nástroja podporovaného alebo implementovaného prostredníctvom Slovak Investment Holding, a. s., alebo iného rovnocenného prípustného finančného nástroja, ak bude použitý,
· zásadou DNSH, pravidlami oprávnenosti výdavkov, zákazom dvojitého financovania a pravidlami štátnej pomoci, ak sú relevantné,
· Analýzou vhodnosti pre GES – Obvodné oddelenie Policajného zboru Košice, spracovanou spoločnosťou Elprocon SK, s. r. o., zo dňa 31. októbra 2025.
3. Predmet zákazky – vecný opis
Tento opis predmetu zákazky tvorí Prílohu č. 1 SP pre verejné obstarávanie „Košice – OO PZ, rekonštrukcia a modernizácia objektu pomocou GES“.
3.1. Vymedzenie GES
Predmetom zákazky je poskytnutie GES podľa zákona č. 321/2014 Z. z. a vyhlášky Ministerstva hospodárstva Slovenskej republiky č. 99/2015 Z. z., formou Zmluvy o GES uzatvorenej medzi MV SR ako prijímateľom energetickej služby a úspešným uchádzačom ako Poskytovateľom GES. 
GES spočíva v návrhu, financovaní v rozsahu určenom Zmluvou o GES, realizácii a dlhodobej prevádzke súboru energeticky úsporných opatrení v Objekte, vrátane projektovania, zavedenia systému MaR, energetického monitoringu, M&V, EM, údržby, servisu a pravidelného vyhodnocovania dosiahnutých úspor.
Úspešný uchádzač sa po uzavretí Zmluvy o GES zaväzuje dosiahnuť a počas Obdobia garancie udržať zmluvne dohodnutú úroveň Garantovaných ročných úspor energie. Ak Poskytovateľ GES nedosiahne Garantované ročné úspory, je povinný postupovať podľa Zmluvy o GES, najmä uhradiť MV SR finančnú hodnotu Výpadku úspor alebo vykonať nápravné opatrenia na vlastné náklady, ak Zmluva o GES neustanovuje inak.
Uchádzač je povinný v základnej a konečnej ponuke navrhnúť metodiku M&V, ktorá bude primeraná navrhovanému technickému riešeniu, charakteru Objektu, dostupným a navrhovaným meracím miestam, prevádzkovému režimu Objektu a rozsahu Garantovaných ročných úspor. Navrhovaná metodika M&V musí byť transparentná, objektívna, odborne odôvodnená, overiteľná, auditovateľná a musí umožňovať spoľahlivé určenie Skutočných ročných úspor v porovnaní s východiskovým stavom. Uchádzač je povinný v návrhu metodiky M&V uviesť najmä vymedzenie východiskového stavu, merané energetické médiá a rozhodujúce veličiny, meracie miesta, zdroje údajov, periodicitu zberu a vyhodnocovania údajov, spôsob zohľadnenia relevantných zmien prevádzkových alebo klimatických podmienok, výpočtový postup určenia Skutočných ročných úspor a obsah pravidelných správ o vyhodnotení úspor. Konečná metodika M&V bude predmetom rokovania a po jej odsúhlasení verejným obstarávateľom bude tvoriť prílohu Zmluvy o GES.
3.2. Vymedzenie stavebných prác a interiérových opráv
Súčasťou predmetu zákazky sú okrem Opatrení GES aj stavebné, technické, inštalačné, modernizačné a interiérové práce, ktoré zabezpečia:
· stavebno-technické predpoklady na riadnu, bezpečnú a funkčnú realizáciu Opatrení GES, najmä statické posúdenie a prípadné sanácie nosných konštrukcií, úpravy strešných konštrukcií, úpravy rozvodov, prestupov, požiarnych úsekov, elektrických príprav, napojení a iné technicky nevyhnutné zásahy vyvolané realizáciou Opatrení GES,
· modernizáciu a opravu vybraných vnútorných a súvisiacich vonkajších priestorov Objektu, ktoré nemajú priamu väzbu na dosahovanie Garantovaných ročných úspor ani nepredstavujú technicky nevyhnutnú podmienku realizácie Opatrení GES, avšak sú potrebné z hľadiska funkčnosti, hygieny, bezpečnosti, prevádzky a stavebno-technického stavu Objektu.
Opatrenia mimo GES sú na účely tejto zákazky vymedzené najmenej v tomto rozsahu:
		
	Kód
	Opatrenie mimo GES
	Množstvo
	MJ

	C1
	Rekonštrukcia silnoprúdovej elektroinštalácie vrátane elektrickej požiarnej signalizácie a slaboprúdových rozvodov
	1 745,00
	m²

	C2
	Obnova rozvodov zdravotechniky vrátane výmeny sanity
	450,00
	m²

	C3
	Výmena a doplnenie vzduchotechnického odvetrania budovy
	1 745,00
	m²

	C4
	Maliarske a vyspravné práce
	5 300,00
	m²

	C5
	Výmena podlahových vrstiev podláh
	1 745,00
	m²

	C6
	Obnova sociálnych zariadení
	4,00
	kpl


Poznámka: Množstvo pri položke C3 vyjadruje vzťažnú podlahovú plochu Objektu, vo vzťahu ku ktorej uchádzač navrhne a ocení rozsah výmeny a doplnenia vzduchotechnického odvetrania budovy.	
Uvedené položky a množstvá predstavujú minimálny vecný rozsah Opatrení mimo GES požadovaný verejným obstarávateľom. Uchádzač je povinný tieto opatrenia samostatne identifikovať, technicky špecifikovať, oceniť a uviesť v Štruktúrovanom rozpočte podľa Prílohy č. 2 SP.
Predpokladaný súhrnný rozpočtový rámec Opatrení mimo GES na účely určenia predpokladanej hodnoty zákazky je 536 161,50 EUR bez DPH. Táto suma nepredstavuje maximálnu prípustnú ponukovú cenu ani záväzné cenové určenie jednotlivých položiek, ak SP, Príloha č. 2 SP alebo výzva na predkladanie konečných ponúk výslovne neurčujú inak.
Rozpis položiek Opatrení mimo GES v tejto Prílohe má záväzný vecný charakter. Uchádzač predloží v základnej a konečnej ponuke vlastné ocenenie jednotlivých položiek v súlade s Prílohou č. 2 SP. Toto ocenenie musí zahŕňať všetky náklady potrebné na úplné, riadne, funkčné, bezpečné a odovzdania schopné vykonanie príslušného opatrenia.
Opatrenia mimo GES sa realizujú v rámci jednej Zmluvy o GES v osobitnom dielovom režime. Sú vecne, technicky, rozpočtovo, finančne, fakturačne, účtovne, zmluvne a kontrolne oddelené od Opatrení GES a od tých Opatrení vyvolaných GES, ktoré sú zahrnuté do režimu GES.
Náklady na Opatrenia mimo GES sa nezapočítavajú do Investičných nákladov GES, Garantovaných ročných úspor, Skutočných ročných úspor, Prebytku úspor, Výpadku úspor, Platieb za GES, Odmeny za Služby ani do Finančného modelu GES. Opatrenia mimo GES nesmú byť zohľadnené ako zdroj úspory energie ani ako dôvod na zvýšenie alebo zachovanie Platieb za GES.
Časť Opatrení mimo GES môže byť pri splnení podmienok príslušného programu, výzvy alebo finančného nástroja posúdená ako potenciálne oprávnený výdavok. Posúdenie oprávnenosti konkrétneho výdavku sa uskutočňuje výlučne podľa podmienok príslušného zdroja financovania, pravidiel oprávnenosti výdavkov, rozhodnutia poskytovateľa finančných prostriedkov a schváleného spôsobu financovania Projektu. Takéto posúdenie nemení zaradenie položky do kategórie C ani nezakladá nárok na financovanie z Programu Slovensko 2021 – 2027, prostredníctvom SIH alebo z iného externého zdroja.
Nábytok, voľne stojace vybavenie, dekoračné prvky a iné obdobné položky, ktoré nie sú výslovne uvedené v SP, Prílohe č. 2 SP alebo v Zmluve o GES, nie sú súčasťou predmetu zákazky.
3.3. Rozdelenie opatrení
Predmet zákazky sa z hľadiska vecného vymedzenia, financovania, rozpočtu, fakturácie, kontroly a väzby na garanciu úspor člení na tri kategórie opatrení:
a) Opatrenia GES (jadro GES) (kategória A)
Opatrenia GES sú stavebné, technologické, energetické a riadiace opatrenia priamo viazané na dosahovanie Garantovaných ročných úspor energie a zníženie potreby primárnej energie Objektu. Opatrenia GES sú súčasťou hlavného režimu Zmluvy o GES. Ich rozsah, technické parametre, Investičné náklady, Garantované ročné úspory, spôsob M&V, Platby za GES a povinnosti uchádzača budú upravené v Zmluve o GES, Štruktúrovanom rozpočte, Finančnom modeli a príslušných prílohách Zmluvy o GES.
b) Opatrenia vyvolané GES (kategória B)
Opatrenia vyvolané GES sú stavebné, technické, inštalačné alebo iné zásahy, ktoré samy osebe nemusia prinášať priamu energetickú úsporu, ale sú technicky nevyhnutné na riadnu, bezpečnú, funkčnú alebo prevádzkovo spoľahlivú realizáciu alebo prevádzku konkrétneho Opatrenia GES. Opatrenia vyvolané GES budú zmluvne riešené v rámci jednej Zmluvy o GES, pričom budú samostatne vecne, technicky, rozpočtovo a finančne identifikované v Štruktúrovanom rozpočte podľa Prílohy č. 2 SP, vo Finančnom modeli, v Projektovej dokumentácii a v príslušných prílohách Zmluvy o GES. Kategória B sa člení na tieto podskupiny:
· B1 – Opatrenia vyvolané GES zahrnuté do Investičných nákladov GES a uhrádzané prostredníctvom Platieb za GES. Ide výlučne o opatrenia, ktoré majú priamu, konkrétnu a preukázateľnú technickú väzbu na konkrétne Opatrenie GES, sú technicky neoddeliteľné od jeho riadnej, bezpečnej a funkčnej realizácie alebo prevádzky a ich zaradenie do režimu GES je prípustné podľa SP, Zmluvy o GES a pravidiel financovania.
· B2 – Opatrenia vyvolané GES uhrádzané samostatne mimo Platieb za GES. Ide o opatrenia, ktoré síce majú technickú väzbu na konkrétne Opatrenie GES, ale nie sú oprávnené alebo vhodné na zahrnutie do Investičných nákladov GES alebo do Platieb za GES podľa pravidiel financovania, Zmluvy o GES alebo ich konečného vecného a finančného zaradenia. Opatrenia vyvolané GES zaradené do podskupiny B2 sa vedú, financujú, fakturujú, účtujú a kontrolujú samostatne v osobitnom dielovom režime upravenom v Zmluve o GES a jej prílohách. Náklady na Opatrenia vyvolané GES zaradené do podskupiny B2 nevstupujú do Investičných nákladov GES, Platieb za GES, Odmeny za služby, Garantovaných ročných úspor, Skutočných ročných úspor, Prebytku úspor, Výpadku úspor ani Finančného modelu GES. Ich financovanie sa určí podľa konečného vecného, technického, finančného a zmluvného zaradenia v Štruktúrovanom rozpočte, Finančnom modeli a Zmluve o GES, v súlade s pravidlami oprávnenosti výdavkov a pravidlami príslušného zdroja financovania.
c) Opatrenia mimo GES – modernizácia a interiérové opravy (kategória C)
Opatrenia mimo GES sú stavebné, interiérové, inštalačné, dispozičné, hygienické, technické alebo obdobné opatrenia, ktoré nie sú Opatreniami GES ani Opatreniami vyvolanými GES. Nemajú priamu väzbu na dosahovanie Garantovaných ročných úspor a nie sú priamo, konkrétne a preukázateľne technicky nevyhnutné na riadnu, bezpečnú a funkčnú realizáciu alebo prevádzku konkrétneho Opatrenia GES. Opatrenia mimo GES zahŕňajú najmä:
· C1 – Rekonštrukcia silnoprúdovej elektroinštalácie vrátane elektrickej požiarnej signalizácie a slaboprúdových rozvodov v rozsahu 1 745,00 m²,
· C2 – Obnova rozvodov zdravotechniky vrátane výmeny sanity v rozsahu 450,00 m²,
· C3 – Výmena a doplnenie vzduchotechnického odvetrania budovy v rozsahu 1 745,00 m²,
· C4 – Maliarske a vyspravné práce v rozsahu 5 300,00 m²,
· C5 – Výmena podlahových vrstiev podláh v rozsahu 1 745,00 m²,
· C6 – Obnova sociálnych zariadení v rozsahu 4 komplety.
Podrobný vecný rozsah, množstvá a požiadavky na ocenenie Opatrení mimo GES sú uvedené v bode 3.2 tejto Prílohy a v Prílohe č. 2 SP.
V rámci opatrení mimo GES sa osobitne rozlišujú:
i. opatrenia, ktoré smerujú k zlepšeniu kvality vnútorného prostredia, hygienického štandardu, zdravia, bezpečnosti, prístupnosti alebo základného komfortu užívania Objektu a ktoré môžu byť pri splnení podmienok príslušného programu, výzvy alebo finančného nástroja posúdené ako potenciálne oprávnené výdavky,
ii. ostatné Opatrenia mimo GES, ktoré nespĺňajú podmienky podľa bodu i. a budú financované z rozpočtových prostriedkov MV SR alebo z iného prípustného zdroja financovania.
Uchádzač je povinný pri spracovaní základnej a konečnej ponuky identifikovať opatrenia podľa bodov i. a ii. samostatne a zreteľne ich oddeliť v Štruktúrovanom rozpočte, v návrhu financovania a v dokumentoch predkladaných na účely kontroly oprávnenosti výdavkov.
Verejný obstarávateľ pripúšťa, že časť Opatrení mimo GES môže byť pri splnení podmienok príslušného programu alebo finančného nástroja posúdená ako potenciálne oprávnený investičný výdavok. Takéto posúdenie však nezakladá nárok na financovanie z Programu Slovensko 2021 – 2027, prostredníctvom SIH ani z iného externého finančného zdroja. Opatrenia mimo GES budú v rámci jednej Zmluvy o GES realizované v osobitnom dielovom režime. Budú vecne, rozpočtovo, finančne, fakturačne, účtovne a kontrolne oddelené od Opatrení GES a Opatrení vyvolaných GES. Náklady na Opatrenia mimo GES sa nezapočítavajú do Garantovaných ročných úspor, Skutočných ročných úspor, Prebytku úspor, Výpadku úspor, Platieb za GES, Odmeny za služby ani do Finančného modelu GES.
3.4. Vzťah medzi GES a stavebnými prácami
Opatrenia GES, Opatrenia vyvolané GES a Opatrenia mimo GES tvoria jeden funkčne, technicky, prevádzkovo a časovo prepojený celok realizovaný v rámci jednej Zmluvy o GES, avšak sú vecne, technicky, rozpočtovo, finančne, fakturačne, účtovne, zmluvne a kontrolne oddelené podľa svojej povahy.
Uchádzač je povinný pri spracovaní základnej a konečnej ponuky zabezpečiť, aby nedochádzalo:
· k prenášaniu nákladov medzi kategóriami A, B1, B2 a C,
· k duplicitnému oceneniu tej istej práce, dodávky, zariadenia, materiálu alebo služby,
· k zahrnutiu nákladov na Opatrenia mimo GES do Investičných nákladov GES, Platieb za GES, Odmeny za služby alebo Finančného modelu GES,
· k zahrnutiu Opatrení mimo GES do výpočtu Garantovaných ročných úspor, Skutočných ročných úspor, Prebytku úspor alebo Výpadku úspor,
· k dvojitému financovaniu tej istej položky z Platieb za GES, z rozpočtových prostriedkov MV SR, z Programu Slovensko 2021 – 2027, z finančného nástroja SIH alebo z iného verejného či externého zdroja financovania.
Každé opatrenie, stavebná práca, dodávka, zariadenie alebo služba zahrnuté do predmetu zákazky musí byť v základnej a konečnej ponuke, v Štruktúrovanom rozpočte, vo Finančnom modeli, v Projektovej dokumentácii a následne v Zmluve o GES jednoznačne zaradené do jednej z týchto kategórií:
· kategória A – Opatrenia GES,
· [bookmark: _Hlk240132709]podskupina B1 – Opatrenia vyvolané GES zahrnuté do Investičných nákladov GES a uhrádzané prostredníctvom Platieb za GES,
· [bookmark: _Hlk240132718]podskupina B2 – Opatrenia vyvolané GES uhrádzané samostatne mimo Platieb za GES,
· kategória C – Opatrenia mimo GES.
Ak uchádzač identifikuje potrebu vykonania ďalšieho stavebného, technického alebo inštalačného zásahu, je povinný v základnej a konečnej ponuke jednoznačne uviesť:
· vecný opis a technické odôvodnenie navrhovaného zásahu,
· väzbu navrhovaného zásahu na konkrétne Opatrenie GES, Opatrenie vyvolané GES alebo Opatrenie mimo GES,
· navrhované zaradenie zásahu do kategórie A, B1, B2 alebo C,
· rozsah, množstvo, jednotkovú cenu, celkovú cenu a zdroj financovania navrhovaného zásahu,
· vplyv navrhovaného zásahu na Garantované ročné úspory, navrhovanú metodiku M&V, Harmonogram prác, financovanie a prevádzku Objektu.
Verejný obstarávateľ je oprávnený v priebehu rokovania posúdiť technickú nevyhnutnosť, vecné zaradenie, rozsah a primeranosť nákladov jednotlivých opatrení. Takýmto posúdením nesmie dôjsť k zmene minimálnych požiadaviek na predmet zákazky, ku zmene kritérií na vyhodnotenie ponúk, k rozšíreniu predmetu zákazky ani k zahrnutiu nákladov na Opatrenia mimo GES do režimu GES. Podrobné pravidlá realizácie, odovzdania, prevzatia, fakturácie, financovania, zodpovednosti za vady a záruky Opatrení mimo GES a tých Opatrení vyvolaných GES, ktoré nebudú zahrnuté do Platieb za GES, sú upravené v Zmluve o GES a jej prílohách.
4. Východiskový stav objektu
4.1. Základné technické údaje o budove
Objekt je plne podpivničený objekt v radovej zástavbe v blízkosti centra mesta Košice s obdĺžnikovým pôdorysom. Hlavný vstup do Objektu sa nachádza na severnej strane v nadväznosti na miestnu komunikáciu, ulicu Pribinova.
Objekt bol uvedený do prevádzky v roku 1953. Má štyri nadzemné podlažia a jedno podzemné podlažie. Na nadzemných podlažiach sa nachádzajú najmä kancelárske priestory, zasadacie a zhromažďovacie priestory, kuchynky a sociálno-hygienické zázemie. V podzemnom podlaží sa nachádza plynová kotolňa, hlavný uzáver vody a nevykurované skladové priestory.
Objekt slúži ako administratívny a riadiaci objekt Obvodného oddelenia Policajného zboru na výkon štátnej správy. Bežná administratívna prevádzka Objektu je počas pracovných dní v čase úradných hodín. Vybrané priestory Objektu sú prevádzkované v režime 24/7.
Objekt sa nachádza v pamiatkovej zóne mesta Košice. Uchádzač je povinný túto skutočnosť zohľadniť pri návrhu technického riešenia, projektovaní, povoľovaní a realizácii predmetu zákazky.
Obvodové, resp. zvislé nosné konštrukcie Objektu sú tvorené z plných tehál hrúbky približne 450 mm. Vodorovné konštrukcie sú tvorené železobetónovými stropnými doskami hrúbky približne 200 mm. Strecha budovy je šikmá, jednoplášťová. Povrchová úprava vnútorných priestorov je tvorená prevažne vápennocementovou omietkou s bežným náterom. Hygienické miestnosti, najmä kuchynky a sociálno-hygienické priestory, sú opatrené keramickým obkladom. Vonkajšia fasádna povrchová úprava je tvorená brizolitovou omietkou, ktorá najmä z uličného pohľadu vykazuje známky degradácie.
Výplne otvorov sú tvorené prevažne pôvodnými drevenými oknami, pričom väčšina z nich je zastaraná. Miestami sú osadené plastové dvere, vo väčšine prípadov sú však osadené drevené dvere, najmä pri vstupoch do dvora a súvisiacich priestorov.
Základné technické a geometrické údaje o Objekte sú uvedené v nasledujúcej tabuľke:
	Ukazovateľ
	Značka
	Jednotka
	Hodnota

	Celková podlahová plocha vzťažná
	A
	m²
	1 684,88

	Vykurovaný obostavaný priestor
	V
	m³
	4 928,27

	Plocha ochladzovaných konštrukcií
	A
	m²
	1 919,54

	Priemerná výška podlažia
	h
	m
	2,93

	Objemový faktor tvaru budovy
	A/V
	m⁻¹
	0,39

	Priemerný súčiniteľ prechodu tepla
	Ue,m
	W·m⁻²·K⁻¹
	1,37


Tepelno-technické vlastnosti stavebných konštrukcií Objektu zodpovedajú obdobiu jeho výstavby a nespĺňajú súčasné požiadavky podľa STN 73 0540-2. Zateplením obalových konštrukcií a výmenou otvorových konštrukcií sa predpokladá zlepšenie tepelno-technických vlastností obálky budovy, zníženie spotreby energie na vykurovanie a zlepšenie tepelnej pohody vo vnútornom prostredí.
Uchádzač je povinný v základnej a konečnej ponuke uviesť spôsob zabezpečenia statického posúdenia Objektu. Úspešný uchádzač je po uzavretí Zmluvy o GES povinný pred realizáciou zateplenia obvodových stien, strešných konštrukcií alebo iných opatrení, ktoré môžu ovplyvniť nosné konštrukcie Objektu, zabezpečiť statické posúdenie Objektu a v prípade potreby navrhnúť a realizovať primerané sanačné alebo zosilňujúce opatrenia.
4.2. Súčasný stav energetického hospodárstva
V Objekte sa využíva elektrická energia, zemný plyn a pitná voda z verejného vodovodu. Elektrická energia je dodávaná cez hlavné fakturačné meracie miesto na napäťovej úrovni NN. V Objekte nie je inštalované podružné meranie spotreby energie podľa jednotlivých priestorov, technologických celkov alebo účelu využitia.
Zemný plyn je využívaný na vykurovanie Objektu a prípravu TÚV. Údaje o spotrebe elektrickej energie a zemného plynu sú použité ako súčasť východiskového stavu, referenčných hodnôt spotreby a podkladov na určenie energetických úspor. Ich uvedenie v tejto Prílohe neznamená oprávnenosť financovania zariadení na spaľovanie fosílnych palív z Programu Slovensko 2021 – 2027, z finančného nástroja SIH ani z iného externého zdroja financovania.
Východiskové údaje o dodanej energii a nákladoch vychádzajú zo sledovaného obdobia rokov 2022 až 2024 a z klimaticky normalizovaného priemeru. Ceny sú uvedené bez DPH.
Tabuľka 4.2A: Referenčné energetické vstupy
	Rok
	Elektrina
v MWh
	Náklady
na
elektrinu
bez DPH
v EUR
	Zemný
plyn v
MWh
	Náklady 
na 
zemný plyn bez DPH v EUR
	Energetické
Vstupy
spolu
v MWh
	Náklady
spolu
bez DPH
v
EUR

	2022
	39
	9 811
	227
	19 943
	266
	29 754

	2023
	33
	7 019
	217
	50 200
	250
	57 219

	2024
	36
	6 707
	206
	18 687
	242
	25 394

	Priemer
za
roky 2022
až 2024,
klimaticky
normálny
rok
	36
	6 700
	239
	21 700
	275
	28 400


Predpokladané merné ceny energetických médií použité v Analýze vhodnosti pre GES na účely ekonomického hodnotenia opatrení sú uvedené v nasledujúcej tabuľke. Ide o analytické a porovnávacie hodnoty. Konečné referenčné ceny energií a mechanizmus ich použitia pri finančnom vyjadrení úspor sa určia v Zmluve o GES, Finančnom modeli a pláne M&V.
Tabuľka 4.2B - Referenčné jednotkové ceny energií, vody a stočného
	Energetické médium
	Jednotka
	Referenčná jednotková cena bez DPH

	Elektrická energia
	EUR/MWh
	185,98

	Zemný plyn
	EUR/MWh
	120,88

	Voda a stočné
	EUR/m³
	2,99


Zdrojom tepla je centrálna plynová kotolňa umiestnená v podzemnom podlaží Objektu. Zdroj tepla tvoria dva kondenzačné plynové kotly Buderus Logano plus, každý s menovitým tepelným výkonom 150 kW. Celkový inštalovaný výkon kotolne je 300 kW. V kotolni je zároveň inštalovaný kotol Ferromat, ktorý bol historicky vyradený z prevádzky a nie je funkčný.
Vykurovacia sústava je rozdelená na tri vetvy. Jedna vetva zabezpečuje prípravu TÚV a dve vetvy zabezpečujú vykurovanie prostredníctvom radiátorov. Jednotlivé vetvy sú vybavené obehovými čerpadlami s frekvenčne riadenými otáčkami a trojcestnými zmiešavacími ventilmi. Vykurovacia sústava nebola hydraulicky vyregulovaná.
Vykurovacie telesá tvoria prevažne pôvodné liatinové radiátory a v menšom rozsahu oceľové doskové radiátory. Celkový počet vykurovacích telies je 115 kusov. Vykurovacie telesá sú prevažne vybavené staršími ručne nastaviteľnými uzatváracími ventilmi typu otvorené/zatvorené alebo nie sú vybavené regulačnými prvkami.
Príprava TÚV je zabezpečená prostredníctvom stojatého zásobníka teplej vody Reflex AF 300/1MB w, vybaveného cirkulačným čerpadlom ohrevu. Zásobník má objem približne 293,9 l a je napojený na zdroj tepla využívajúci zemný plyn. V prízemí Objektu sa nachádza aj elektrický zásobník na ohrev vody, ktorý je podľa dostupných údajov nevyužívaný.
V Objekte nie je inštalované vzduchotechnické zariadenie. Priestory sú vetrané prirodzene prostredníctvom okien. V budove sú inštalované dve lokálne split klimatizačné jednotky Airwell s chladivom R32, každá s príkonom 3,5 kW.
Osvetľovacia sústava Objektu je z väčšej časti tvorená pôvodnými žiarovkami a lineárnymi žiarivkovými svietidlami s inštalovanými predradníkmi. Časť svietidiel je už nahradená energeticky úsporným LED osvetlením, pričom podiel LED svietidiel je nižší ako 10 % z celkového počtu svietidiel. Celkový počet inštalovaných svietidiel v Objekte je 160 kusov a celkový inštalovaný príkon osvetlenia je približne 10,38 kW. Teoretická ročná spotreba elektrickej energie na osvetlenie je 8,61 MWh.
Súčasný stav energetického hospodárstva Objektu je charakterizovaný najmä absenciou podružného merania, obmedzenou individuálnou reguláciou vykurovania, nevykonaným hydraulickým vyregulovaním vykurovacej sústavy, vysokým podielom pôvodných svetelných zdrojov a nedostatočným systémovým energetickým monitoringom. Tento stav je jedným z východísk pre návrh Opatrení GES.
Tabuľka 4.2C - Základné technické údaje energetických systémov
	Systém alebo
zariadenie
	Údaj
	Hodnota

	Zdroj tepla
	Typ
	Dva kondenzačné plynové kotly Buderus
Logano plus

	Zdroj tepla
	Menovitý tepelný výkon jedného kotla
	150 kW

	Zdroj tepla
	Celkový inštalovaný výkon kotolne
	300 kW

	Zdroj tepla
	Počet funkčných kotlov
	2 ks

	Vykurovanie
	Počet vykurovacích vetiev
	3 ks

	Vykurovanie
	Počet vykurovacích telies
	115 ks

	Vykurovanie
	Hydraulické vyregulovanie
	Nebolo realizované

	Príprava TÚV
	Zásobník
	Reflex AF 300/1MB w

	Príprava TÚV
	Objem zásobníka
	293,9 l

	Vzduchotechnika
	Centrálne vzduchotechnické zariadenie
	Nie je inštalované

	Chladenie
	Lokálne split klimatizačné jednotky Airwell
	2 ks

	Chladenie
	Príkon jednej jednotky
	3,5 kW

	Osvetlenie
	Celkový počet inštalovaných svietidiel
	160 ks

	Osvetlenie
	Celkový inštalovaný príkon
	10,38 kW

	Osvetlenie
	Teoretická ročná spotreba elektriny
	8,61 MWh



4.3. Súčasný stav stavebno-technických konštrukcií a interiérov
Objekt je z hľadiska stavebno-technického stavu a tepelno-technických vlastností obalových konštrukcií nevyhovujúci súčasným požiadavkám STN 73 0540-2. Objekt po uvedení do prevádzky neprešiel významnou komplexnou obnovou obalových konštrukcií. Boli vykonané len čiastkové zásahy, najmä výmena vstupných dverí a rekonštrukcia kotolne.
Tepelno-technické parametre hlavných obalových konštrukcií v existujúcom stave sú uvedené v nasledujúcej tabuľke:
Tabuľka 4.3A - Tepelno-technické parametre obalových konštrukcií
	Stavebná
konštrukcia
	Celk
vá
ploc
a
v m²
	Súčiniteľ
Precho
u
Tepla
U vo
W·m⁻²·
⁻¹
	Merná
Tepelná
Strata
vo
W·K⁻¹
	Normalizovaná
hodnota U vo
W·m⁻²·K⁻¹
	Odporúčaná
hodnota U vo
W·m⁻²·K⁻¹
	
Hodnotenie

	Podlaha nad
suterénom
	421,22
	1,79
	419,11
	0,60
	0,35
	Nevyhovuje

	Stena –
sever
	293,51
	1,37
	431,46
	0,22
	0,15
	Nevyhovuje

	Stena – juh
	307,98
	1,37
	452,73
	0,22
	0,15
	Nevyhovuje

	Stena –
vnútorná
	294,84
	1,26
	29,48
	1,20
	1,00
	Nevyhovuje

	Šikmá
Jednoplášťová
Strešná
konštrukcia –
záklop
	421,22
	2,20
	783,47
	0,20
	0,15
	Nevyhovuje

	Okno
drevené
dvojité s
dreveným
rámom
	160,01
	2,75
	456,03
	0,85
	0,65
	Nevyhovuje

	Dvere
drevené
	16,60
	2,75
	47,31
	0,85
	0,65
	Nevyhovuje

	Dvere
plastové s
izolačným
dvojsklom a
plastovým
rámom
	4,16
	1,25
	5,62
	0,85
	0,65
	Nevyhovuje


Výplne otvorov sú prevažne tvorené pôvodnými drevenými oknami a drevenými dverami. Tepelno-technické vlastnosti otvorových konštrukcií nezodpovedajú súčasným požiadavkám STN 73 0540-2.
Priemerný súčiniteľ prechodu tepla obalových konštrukcií Objektu Ue,m je 1,37 W·m⁻²·K⁻¹. Táto hodnota presahuje cieľovú maximálnu hodnotu 0,35 W·m⁻²·K⁻¹ a cieľovú odporúčanú hodnotu 0,24 W·m⁻²·K⁻¹ podľa STN 73 0540-2. Merná tepelná strata obalových konštrukcií vrátane vplyvu tepelných mostov je približne 2 625,21 W·K⁻¹.
Podlahy sú tvorené prevažne betónovou mazaninou, nášľapnými vrstvami z PVC a keramickou dlažbou. Vnútorné omietky, povrchové úpravy stien a stropov, podlahové vrstvy, sociálne zariadenia, vnútorné rozvody vody, kanalizácie a elektroinštalácie sú z hľadiska funkčnosti, hygieny, bezpečnosti a technického stavu určené na postupnú alebo komplexnú obnovu.
Pre účely tejto zákazky verejný obstarávateľ vymedzil Opatrenia mimo GES najmä ako rekonštrukciu elektroinštalácie vrátane elektrickej inštalácie, elektrickej požiarnej signalizácie a slaboprúdových rozvodov, obnovu rozvodov zdravotechniky vrátane výmeny sanity, výmenu a doplnenie vzduchotechnického odvetrania budovy, maliarske a vyspravné práce, výmenu podlahových vrstiev podláh a obnovu sociálnych zariadení.
Tieto údaje slúžia ako podklad na vymedzenie Opatrení mimo GES a spracovanie Štruktúrovaného rozpočtu uchádzača. Konkrétny technický rozsah, spôsob realizácie, materiálové riešenie, výmery, množstvá, ceny a nadväznosť jednotlivých zásahov bude uchádzač povinný spresniť v základnej a konečnej ponuke, v Projektovej dokumentácii a v Štruktúrovanom rozpočte podľa SP.
Opis stavebno-technického stavu Objektu a jeho tepelno-technických vlastností vychádza najmä z Analýzy vhodnosti pre GES – Obvodné oddelenie Policajného zboru Košice zo dňa 31. októbra 2025. Pre účely návrhu Opatrení GES, Opatrení vyvolaných GES, Opatrení mimo GES a určenia Garantovaných ročných úspor je rozhodujúci skutočný stav Objektu overený uchádzačom pri Obhliadke a následne v Období DESIGN.
4.4. Strešný plášť a jeho tepelno-technické vlastnosti
Strecha Objektu je šikmá, jednoplášťová. Strešná konštrukcia je z hľadiska jej súčasného stavu a tepelno-technických vlastností nevyhovujúca požiadavkám na energetickú hospodárnosť budovy.
Strešná konštrukcia má plochu približne 421,22 m² a súčiniteľ prechodu tepla U = 2,20 W·m⁻²·K⁻¹. Táto hodnota nevyhovuje normalizovanej hodnote U = 0,20 W·m⁻²·K⁻¹ ani odporúčanej hodnote U = 0,15 W·m⁻²·K⁻¹ podľa STN 73 0540-2.
Zateplenie strešnej konštrukcie je súčasťou navrhovaných stavebných Opatrení GES. Uchádzač je povinný v základnej a konečnej ponuke navrhnúť riešenie strešnej konštrukcie v rozsahu potrebnom na dosiahnutie požadovaných energetických parametrov, funkčnej hydroizolačnej ochrany a bezpečnej prevádzky Objektu.
Uchádzač je povinný v základnej a konečnej ponuke uviesť spôsob zabezpečenia odborných posúdení potrebných pre zásahy do strešnej konštrukcie. Úspešný uchádzač je po uzavretí Zmluvy o GES povinný pred realizáciou zateplenia strešných konštrukcií alebo iných zásahov do strešného plášťa zabezpečiť najmä statické posúdenie nosných konštrukcií, posúdenie stavu existujúcej strešnej skladby, posúdenie požiarnej bezpečnosti, posúdenie strešných prestupov a odvodnenia, ako aj ďalšie odborné posúdenia vyplývajúce z navrhovaného technického riešenia.
Rozsah nevyhnutných súvisiacich zásahov úspešný uchádzač zaradí do kategórie A, podskupiny B1, podskupiny B2 alebo kategórie C podľa ich vecnej povahy, priamej a preukázateľnej väzby na konkrétne Opatrenie GES, technickej nevyhnutnosti, pravidiel financovania a zvoleného platobného režimu. Za Opatrenie vyvolané GES kategórie B možno považovať len taký statický, hydroizolačný, požiarny, strešný, prestupový, odvodňovací alebo prístupový zásah, ktorý je priamo, konkrétne a preukázateľne technicky nevyhnutný na bezpečnú a funkčnú realizáciu alebo prevádzku zateplenia strešnej konštrukcie alebo iného konkrétneho Opatrenia GES. Takýto zásah sa zaradí do podskupiny B1 len vtedy, ak je technicky neoddeliteľný od príslušného Opatrenia GES a môže byť v súlade so SP, Zmluvou o GES a pravidlami financovania zahrnutý do Investičných nákladov GES a uhrádzaný prostredníctvom Platieb za GES. Ak Opatrenie vyvolané GES spĺňa technickú väzbu na Opatrenie GES, ale nie je prípustné alebo vhodné na zahrnutie do Investičných nákladov GES alebo do Platieb za GES, zaradí sa do podskupiny B2 a bude financované, fakturované a uhrádzané samostatne mimo Platieb za GES. Zásah, ktorý nemá priamu, konkrétnu a preukázateľnú technickú väzbu na konkrétne Opatrenie GES alebo ktorý presahuje rozsah nevyhnutný na jeho riadnu, bezpečnú a funkčnú realizáciu alebo prevádzku, sa zaradí do kategórie C – Opatrenia mimo GES.
Opravy a obnova strešnej konštrukcie nad tento technicky nevyhnutný rozsah sa nesmú zahrnúť do Investičných nákladov GES ani do Platieb za GES a musia byť samostatne zaradené a ocenené ako Opatrenia mimo GES alebo ako iná samostatne financovaná časť Projektu, ak sú súčasťou predmetu zákazky.
4.5. Zhrnutie východiskového stavu
Objekt má z hľadiska energetickej hospodárnosti, stavebno-technického stavu, prevádzkového režimu a kvality vnútorného prostredia významný potenciál na zníženie spotreby energie, zlepšenie energetickej efektívnosti a komplexnú modernizáciu.
Východiskový stav Objektu je charakterizovaný najmä nevyhovujúcimi tepelno-technickými vlastnosťami obalových konštrukcií, nedostatočnou tepelnou izoláciou obvodových stien, strešnej konštrukcie a podlahy nad suterénom, nevyhovujúcim stavom otvorových konštrukcií, obmedzenou individuálnou reguláciou vykurovania, nevykonaným hydraulickým vyregulovaním vykurovacej sústavy, vysokým podielom pôvodného osvetlenia, absenciou podružného merania a systémového energetického monitoringu.
Súčasný stav Objektu zároveň vyžaduje obnovu vybraných vnútorných priestorov, najmä rekonštrukciu elektroinštalácie vrátane elektrickej požiarnej signalizácie a slaboprúdových rozvodov, obnovu rozvodov zdravotechniky vrátane výmeny sanity, výmenu a doplnenie vzduchotechnického odvetrania, maliarske a vyspravné práce, výmenu podlahových vrstiev a obnovu sociálnych zariadení.
Tento východiskový stav je podkladom pre návrh Opatrení GES, Opatrení vyvolaných GES a Opatrení mimo GES podľa ďalších kapitol tejto Prílohy.
Uchádzač je povinný pri spracovaní základnej a konečnej ponuky vychádzať z údajov uvedených v SP, z Analýzy vhodnosti pre GES – Obvodné oddelenie Policajného zboru Košice a z vlastného odborného posúdenia vykonaného počas Obhliadky a v rámci prípravy návrhu riešenia. Ak uchádzač identifikuje rozdiel medzi údajmi uvedenými v SP, Analýze vhodnosti pre GES a skutočným stavom Objektu, je povinný na takýto rozdiel upozorniť verejného obstarávateľa v základnej ponuke alebo v priebehu rokovania a uviesť jeho predpokladaný vplyv na technické riešenie, zaradenie opatrenia do kategórie A, podskupiny B1, podskupiny B2 alebo kategórie C, Harmonogram prác, Finančný model a Garantované ročné úspory.
5. Požadované opatrenia GES
Požadované Opatrenia GES sa určujú ako záväzný minimálny technický a funkčný štandard, ktorý musí uchádzač vo svojom návrhu GES dodržať. Uchádzač môže navrhnúť technicky, energeticky alebo prevádzkovo výhodnejšie riešenie, ak tým nedôjde k zníženiu minimálnych požiadaviek verejného obstarávateľa, k zhoršeniu kvality, bezpečnosti alebo funkčnosti Objektu, k zníženiu Garantovaných ročných úspor ani k neprípustnej zmene predmetu zákazky. Konkrétne technické riešenie, materiálové a technologické parametre, výmery, rozsah súvisiacich prác a konečné zaradenie jednotlivých položiek do kategórie A, podskupiny B1, podskupiny B2 alebo kategórie C uchádzač uvedie v základnej a konečnej ponuke, v Štruktúrovanom rozpočte, vo Finančnom modeli a v Projektovej dokumentácii.
5.1. Minimálny rozsah stavebných opatrení – obalové konštrukcie
Uchádzač je povinný do návrhu GES zahrnúť minimálne tieto stavebné opatrenia:
· zateplenie ochladzovaných obvodových stien Objektu kontaktným zatepľovacím systémom alebo iným rovnocenným systémovým riešením na ploche približne 601,50 m², s použitím tepelnej izolácie hrúbky najmenej 150 mm a súčiniteľom tepelnej vodivosti najviac 0,038 W/(m·K), alebo iným rovnocenným riešením, ktorým sa dosiahne výsledný súčiniteľ prechodu tepla obvodových stien najviac 0,22 W/(m²·K),
· zateplenie stropu pod nevykurovaným priestorom strechy alebo podkrovia na ploche približne 421,22 m² s použitím tepelnej izolácie hrúbky najmenej 200 mm a súčiniteľom tepelnej vodivosti najviac 0,040 W/(m·K), alebo iným rovnocenným riešením, ktorým sa dosiahne výsledný súčiniteľ prechodu tepla strešnej konštrukcie najviac 0,20 W/(m²·K),
· výmenu existujúcich energeticky nevyhovujúcich okenných a dverných konštrukcií v rozsahu približne 180,80 m² za konštrukcie s izolačným trojsklom alebo iné rovnocenné riešenie, ktorým sa dosiahne výsledný súčiniteľ prechodu tepla otvorových konštrukcií najviac 0,85 W/(m²·K),
· zateplenie stropu nad suterénom na ploche približne 421,22 m² s použitím technicky vhodného systému tepelnej izolácie, ktorým sa dosiahne výsledný súčiniteľ prechodu tepla najviac 0,60 W/(m²·K),
· riešenie tepelných mostov a súvisiacich stavebných detailov, najmä v miestach napojenia obvodových stien, strešných konštrukcií, podlahových konštrukcií, otvorových výplní, prestupov a napojení technických zariadení,
· obnovu alebo úpravu strešnej konštrukcie, strešných detailov, prestupov, odvodnenia a súvisiacich konštrukcií v rozsahu nevyhnutnom na bezpečné a funkčné vykonanie zateplenia strešnej konštrukcie.
Uchádzač je povinný navrhnúť stavebné opatrenia tak, aby boli vzájomne technicky kompatibilné, rešpektovali existujúci stavebno-technický stav Objektu, jeho prevádzkový a bezpečnostný režim, požiadavky požiarnej bezpečnosti, požiadavky pamiatkovej ochrany a požiadavky na bezpečnú realizáciu a prevádzku technických zariadení.
Pred realizáciou stavebných Opatrení GES, najmä pred zateplením obvodových stien, strešnej konštrukcie alebo iných opatrení, ktoré môžu ovplyvniť nosné konštrukcie Objektu, je uchádzač povinný zabezpečiť statické posúdenie Objektu. Ak statické posúdenie alebo iný odborný prieskum preukáže potrebu sanačných, zosilňujúcich, hydroizolačných, požiarnych alebo iných nevyhnutných zásahov, uchádzač ich uvedie, vecne odôvodní a samostatne zaradí do kategórie A, podskupiny B1, podskupiny B2 alebo kategórie C podľa ich vecnej povahy, priamej a preukázateľnej technickej väzby na konkrétne Opatrenie GES, technickej nevyhnutnosti, pravidiel financovania a zvoleného platobného režimu.
Navrhované stavebné Opatrenia GES musia zabezpečiť dosiahnutie požadovaných energetických parametrov Objektu, najmä zníženie potreby primárnej energie najmenej v rozsahu určenom v SP, a nesmú zhoršiť tepelnú pohodu, hygienické podmienky, kvalitu vnútorného prostredia, požiarno-bezpečnostné vlastnosti, statickú bezpečnosť ani prevádzkovú funkčnosť Objektu.
5.2. Minimálny rozsah opatrení na technické zariadenia budovy
Uchádzač je povinný do návrhu GES zahrnúť minimálne nasledujúce opatrenia na technické zariadenia budovy:
· Vykurovanie a príprava teplej úžitkovej vody (TÚV):
· hydraulické vyregulovanie celej vykurovacej sústavy, vrátane kontroly, doplnenia alebo výmeny armatúr, regulačných prvkov, vyvažovacích prvkov a ďalších komponentov potrebných na riadne hydraulické vyregulovanie sústavy,
· realizáciu individuálnej regulácie teploty v jednotlivých priestoroch Objektu, najmä prostredníctvom systému individuálnej regulácie vykurovania, termostatických regulačných ventilov alebo iného rovnocenného riešenia,
· osadenie, doplnenie alebo výmenu regulačných prvkov na vykurovacích telesách v rozsahu potrebnom na riadne fungovanie navrhovaného systému regulácie, pričom uchádzač vychádza z existujúceho počtu 115 vykurovacích telies,
· zavedenie riadenia vykurovania v nadväznosti na prevádzkový režim Objektu, vrátane zohľadnenia administratívnych priestorov, priestorov so stálou prevádzkou, sociálno-hygienických priestorov, skladových priestorov, technických priestorov a priestorov prevádzkovaných v režime 24/7,
· úpravu a optimalizáciu hydraulického zapojenia, riadenia a prevádzkových parametrov vykurovacej sústavy, rozdeľovača a zberača, vykurovacích vetiev, čerpadiel, regulačných prvkov a rozvodov tepla v rozsahu nevyhnutnom na dosiahnutie Garantovaných ročných úspor a zabezpečenie spoľahlivej prevádzky vykurovacej sústavy, bez zásahu do zariadení na spaľovanie zemného plynu alebo do plynovej infraštruktúry,
· riadenie alebo doplnenie merania, regulácie a monitoringu relevantných prevádzkových parametrov vykurovacej sústavy a prípravy TÚV v rozsahu potrebnom na energetický manažment, M&V a kontrolu plnenia Zmluvy o GES.
Verejný obstarávateľ berie na vedomie, že v Objekte je v súčasnosti inštalovaná plynová kotolňa s dvoma kondenzačnými plynovými kotlami Buderus Logano plus, každým s menovitým tepelným výkonom 150 kW, a so stojatým zásobníkom TÚV Reflex AF 300/1MB w s objemom približne 293,9 l. Tieto zariadenia tvoria súčasť východiskového stavu Objektu. 
Zemný plyn, plynová kotolňa, existujúce plynové kotly, plynové rozvody, regulačná stanica plynu, plynomer ani iné zariadenie na spaľovanie fosílneho paliva nie sú Opatreniami GES financovanými z Programu Slovensko 2021 – 2027, z finančného nástroja podporovaného alebo implementovaného prostredníctvom Slovak Investment Holding, a. s., ani z iného externého zdroja financovania určeného na energetickú efektívnosť.
Uchádzač nie je oprávnený zahrnúť do Investičných nákladov GES, Platieb za GES, Odmeny za služby ani do Finančného modelu GES náklady na dodávku, výmenu, modernizáciu, rozšírenie, zvýšenie výkonu, obnovu alebo inú úpravu zariadenia na spaľovanie zemného plynu alebo iného fosílneho paliva, ani náklady na rozšírenie alebo obnovu plynovej infraštruktúry.
Tým nie je dotknuté použitie údajov o spotrebe zemného plynu ako súčasti referenčného stavu, metodiky M&V, výpočtu Garantovaných ročných úspor a Skutočných ročných úspor alebo finančného vyjadrenia úspor energie.
· Modernizácia vnútorného osvetlenia
· výmenu existujúcich energeticky neefektívnych svietidiel za LED svietidlá alebo iné rovnocenné energeticky úsporné riešenie,
· modernizáciu existujúcej osvetľovacej sústavy v rozsahu 160 svietidiel, pričom uchádzač zohľadní skutočný stav svietidiel a už realizované výmeny za LED svietidlá ku dňu Obhliadky,
· návrh osvetlenia musí zabezpečiť splnenie požiadaviek na bezpečnosť, vizuálny komfort, požadovanú úroveň osvetlenosti, prevádzkovú spoľahlivosť a funkčnosť jednotlivých priestorov Objektu,
· uchádzač je povinný v návrhu uviesť počet, typ, príkon, svetelnotechnické parametre, spôsob riadenia a umiestnenie navrhovaných svietidiel, ako aj spôsob zohľadnenia núdzového osvetlenia, ak je relevantné,
· modernizácia vnútorného osvetlenia bude v Štruktúrovanom rozpočte podľa Prílohy č. 2 SP samostatne identifikovaná a ocenená ako Opatrenie GES – kategória A.
· Meranie, regulácia a monitoring
· zavedenie systému MaR pre existujúci zdroj tepla, vykurovaciu sústavu, reguláciu jednotlivých vykurovacích zón, prípravu TÚV a ďalšie relevantné technické zariadenia,
· zriadenie podružného merania a energetického monitoringu v rozsahu primeranom navrhovanému technickému riešeniu, charakteru Objektu, prevádzkovému režimu a potrebám EM,
· energetický monitoring musí umožňovať automatizovaný zber, archiváciu, vizualizáciu a vyhodnocovanie údajov o spotrebe elektriny, zemného plynu, relevantných prevádzkových parametroch vykurovacej sústavy a ďalších energeticky významných spotrebách,
· systém musí umožňovať export a sprístupnenie údajov MV SR v rozsahu potrebnom na výkon EM, kontrolu plnenia Zmluvy o GES, vyhodnocovanie dosiahnutých úspor a prípravu pravidelných správ,
· uchádzač je povinný navrhnúť primerané bezpečnostné, komunikačné a prístupové riešenie systému MaR a energetického monitoringu, ktoré bude rešpektovať bezpečnostný režim Objektu, požiadavky MV SR na ochranu informácií a pravidlá používania IKT zariadení.
Konkrétny rozsah, technické riešenie, parametre, meracie body, dátové rozhrania, režim prístupu, periodicitu zberu a spracovania údajov a spôsob využitia údajov pri vyhodnocovaní úspor uchádzač uvedie v základnej a konečnej ponuke. Konečné riešenie bude predmetom rokovania a po jeho odsúhlasení bude zapracované do Projektovej dokumentácie, Štruktúrovaného rozpočtu, M&V plánu a Zmluvy o GES
5.3. Požiadavky na energetický manažment a prevádzku GES
Uchádzač je povinný v rámci GES zabezpečiť EM Objektu v minimálnom rozsahu uvedenom v tomto bode. EM je povinnou súčasťou Služieb GES poskytovaných počas Obdobia garancie. Uchádzač je povinný zabezpečiť systematický EM Objektu založený najmä na pravidelnom plánovaní, monitorovaní, vyhodnocovaní a optimalizácii spotreby energie, identifikácii odchýlok, analýze ich príčin a návrhu alebo realizácii primeraných nápravných opatrení v rozsahu povinností podľa Zmluvy o GES.
Uchádzač je povinný využívať údaje zo systému MaR, energetického monitoringu, hlavného a podružného merania, prevádzkových záznamov a iných relevantných dátových zdrojov na:
· priebežné sledovanie spotreby elektriny, zemného plynu a ďalších relevantných energetických médií,
· sledovanie prevádzkových parametrov vykurovacej sústavy, prípravy TÚV, regulačných prvkov a ostatných relevantných technických zariadení,
· identifikáciu neštandardnej spotreby, prevádzkových odchýlok, porúch, výpadkov merania, nedostupnosti zariadení a iných okolností, ktoré môžu mať vplyv na dosahovanie Garantovaných ročných úspor,
· návrh optimalizácie prevádzkových režimov, regulačných parametrov, časových programov a iných opatrení na zabezpečenie energeticky hospodárnej prevádzky Objektu.
Úspešný uchádzač je po uzavretí Zmluvy o GES počas celého Obdobia garancie povinný priebežne kontrolovať plnenie Garantovaných ročných úspor. Ak zistí riziko nedosiahnutia Garantovaných ročných úspor, je povinný bez zbytočného odkladu:
· identifikovať a zdokumentovať príčiny rizika alebo odchýlky,
· informovať MV SR,
· navrhnúť primerané technické, prevádzkové alebo organizačné opatrenia na nápravu,
· v rozsahu svojej zodpovednosti vykonať potrebné nápravné opatrenia na vlastné náklady, ak Zmluva o GES neustanovuje inak.
Uchádzač zabezpečí spoluprácu s poverenými zamestnancami MV SR a s určenými osobami prevádzkujúcimi Objekt. Súčasťou tejto spolupráce sú najmä školenia a odborné konzultácie týkajúce sa obsluhy Obnovených zariadení, používania systému MaR a energetického monitoringu, energeticky hospodárnej prevádzky Objektu, identifikácie porúch, vedenia relevantných prevádzkových záznamov a oznamovania zmien, ktoré môžu mať vplyv na spotrebu energie alebo dosahovanie Garantovaných ročných úspor.
Uchádzač je povinný vypracúvať a predkladať MV SR pravidelné správy o energetickej hospodárnosti Objektu, poskytovaných Službách GES, prevádzkových udalostiach, vykonaných servisných zásahoch, stave technických zariadení a vyhodnotení dosiahnutých úspor. Rozsah, periodicita, obsah, forma, spôsob odovzdania a schvaľovania týchto správ budú upravené v Zmluve o GES a v príslušných prílohách.
Navrhovaný model EM, monitoringu, prevádzky, údržby, servisu, reportovania a spolupráce s MV SR musí byť uchádzačom opísaný v základnej a konečnej ponuke. Verejný obstarávateľ je oprávnený tieto parametre prerokovať s uchádzačmi v rozsahu prípustnom podľa SP.
Náklady na EM, monitoring, M&V, pravidelné reportovanie, školenia, konzultačné činnosti, servis, údržbu a ostatné Služby GES počas Obdobia garancie musia byť uchádzačom samostatne identifikované v Štruktúrovanom rozpočte a vo Finančnom modeli. Tieto náklady tvoria súčasť ceny za garanciu úspor, EM a súvisiace Služby GES a musia byť uvedené oddelene od Investičných nákladov na Opatrenia GES, Opatrenia vyvolané GES a Opatrenia mimo GES. Do nákladov na servis a údržbu Služieb GES sa nezahŕňajú náklady na servis, údržbu, opravu, obnovu ani prevádzku plynovej kotolne, plynových kotlov, plynovej infraštruktúry alebo iných zariadení na spaľovanie fosílnych palív. 
6. Opatrenia vyvolané GES
6.1. Opatrenia vyvolané GES
Uchádzač je povinný pri spracovaní návrhu GES identifikovať všetky stavebné, technické, inštalačné, projektové alebo iné zásahy, ktoré sú technicky nevyhnutné na riadnu, bezpečnú, funkčnú a prevádzkovo spoľahlivú realizáciu alebo prevádzku Opatrení GES, ďalej len „Opatrenia vyvolané GES“. Uchádzač je povinný identifikovať najmä tieto možné Opatrenia vyvolané GES:
· statické posúdenie nosných konštrukcií, obvodového plášťa, strešných konštrukcií a súvisiacich stavebných prvkov, vrátane prípadných sanačných, zosilňujúcich alebo stabilizačných zásahov potrebných na realizáciu zateplenia alebo iných Opatrení GES,
· miestne opravy alebo úpravy strešnej konštrukcie, strešných detailov, prestupov, odvodnenia, detailov napojenia a súvisiacich konštrukcií v rozsahu nevyhnutnom na zamedzenie zatekaniu a bezpečné zateplenie strešnej konštrukcie,
· úpravy, doplnenie alebo výmenu rozvodov tepla, armatúr, regulačných prvkov, meracích prvkov, čerpadiel, rozdeľovačov, zberačov, potrubných izolácií, elektrických prívodov, riadiacich prvkov a ďalších súčastí vykurovacej sústavy, ktoré sú technicky nevyhnutné na hydraulické vyregulovanie, zavedenie individuálnej regulácie, MaR, energetického monitoringu alebo na riadnu prevádzku vykurovacej sústavy,
· stavebné a inštalačné úpravy vyvolané požiadavkami požiarnej bezpečnosti stavby v súvislosti so zateplením obvodového plášťa, zateplením strešnej konštrukcie, prestupmi rozvodov, elektrických vedení, meracích a regulačných zariadení alebo iných technických systémov,
· úpravy rozvádzačov, istenia, ochranných prvkov, uzemnenia, ochrany proti prepätiu, bleskozvodu, kabeláže, pripojovacích miest a nevyhnutnej časti existujúcej elektroinštalácie výlučne v rozsahu, v akom sú priamo, konkrétne a preukázateľne technicky nevyhnutné na realizáciu alebo bezpečnú prevádzku LED osvetlenia, MaR, podružného merania, energetického monitoringu alebo iného konkrétneho Opatrenia GES. Tým nie je dotknuté zaradenie rekonštrukcie silnoprúdovej elektroinštalácie vrátane elektrickej požiarnej signalizácie a slaboprúdových rozvodov do Opatrení mimo GES, ak príslušná časť elektroinštalácie nemá priamu a preukázateľnú technickú väzbu na konkrétne Opatrenie GES,
· stavebné, technické alebo inštalačné úpravy nevyhnutné na zabezpečenie prístupu, bezpečnej montáže, údržby, servisovateľnosti, revízie a prevádzky zariadení GES,
· ďalšie nevyhnutné zásahy do stavebných konštrukcií, technických zariadení, rozvodov alebo vnútorných inštalácií Objektu, ktoré sú technicky neoddeliteľne spojené s realizáciou konkrétneho Opatrenia GES a svojím rozsahom nepresahujú rámec potrebný na jeho bezpečnú realizáciu alebo prevádzku.
Uchádzač je povinný pri každom navrhovanom Opatrení vyvolanom GES uviesť jeho vecný opis, technické odôvodnenie, väzbu na konkrétne Opatrenie GES, rozsah, množstvo, cenu, zdroj financovania a navrhované zaradenie v Štruktúrovanom rozpočte. 
6.2. Zásady vymedzenia a financovania vyvolaných opatrení
Na účely tejto zákazky sa Opatreniami vyvolanými GES rozumejú zásahy podľa bodu 6.1 tejto Prílohy, ktoré nie sú samostatným energetickým opatrením GES, ale sú technicky nevyhnutné na realizáciu, bezpečnú prevádzku, funkčnosť alebo servisovateľnosť konkrétneho Opatrenia GES.
Verejný obstarávateľ v tejto Prílohe rámcovo vymedzuje možné typy Opatrení vyvolaných GES. Uchádzač je povinný v rozsahu vyplývajúcom z vlastného návrhu riešenia tieto opatrenia identifikovať, doplniť, technicky zdôvodniť, kvantifikovať a samostatne oceniť v základnej a konečnej ponuke.
Uchádzač je povinný pre každé Opatrenie vyvolané GES jednoznačne uviesť:
· konkrétne Opatrenie GES, na ktoré je Opatrenie vyvolané GES viazané,
· technickú nevyhnutnosť a primeranosť navrhovaného zásahu,
· rozsah, množstvo, jednotkovú cenu a celkovú cenu,
· navrhované zaradenie do kategórie B1 alebo B2,
· navrhovaný zdroj financovania,
· vplyv na Harmonogram prác, prevádzku Objektu, požiarno-bezpečnostné riešenie, statiku, M&V a Garantované ročné úspory.
Opatrenia vyvolané GES sa samostatne uvedú v Štruktúrovanom rozpočte, Projektovej dokumentácii, Finančnom modeli a v príslušných prílohách Zmluvy o GES. Pri každom Opatrení vyvolanom GES musí byť jednoznačne uvedené, či ide o:
· Opatrenie vyvolané GES zahrnuté do Investičných nákladov GES a uhrádzané prostredníctvom Platieb za GES, ďalej len „podskupina B1“,
· Opatrenie vyvolané GES uhrádzané samostatne mimo Platieb za GES podľa osobitného režimu upraveného v Zmluve o GES a jej prílohách, ďalej len „podskupina B2“.
Do Investičných nákladov GES a Platieb za GES možno zahrnúť len Opatrenia vyvolané GES, ktoré majú priamu, konkrétnu a preukázateľnú technickú väzbu na konkrétne Opatrenie GES, sú technicky neoddeliteľné od jeho riadnej, bezpečnej a funkčnej realizácie alebo prevádzky a sú ako súčasť režimu GES výslovne zaradené v Štruktúrovanom rozpočte, Finančnom modeli a príslušných prílohách Zmluvy o GES. Opatrenia vyvolané GES, ktoré tieto podmienky nespĺňajú alebo ktoré pravidlá financovania neumožňujú zahrnúť do režimu GES, sa musia uhrádzať samostatne mimo Platieb za GES. Takéto samostatne uhrádzané Opatrenia vyvolané GES nevstupujú do výpočtu Garantovaných ročných úspor, Skutočných ročných úspor, Prebytku úspor, Výpadku úspor, Platieb za GES, Odmeny za služby ani Finančného modelu GES.
Opatrenia vyvolané GES, ktoré nebudú zaradené do režimu GES, sa financujú a uhrádzajú samostatne v dielovom režime podľa Zmluvy o GES a jej príloh.
Zemný plyn, plynová kotolňa, plynové kotly, plynové rozvody, regulačná stanica plynu, plynomer ani iné zariadenie na spaľovanie fosílneho paliva nie sú Opatreniami vyvolanými GES, ktoré možno zahrnúť do Investičných nákladov GES, Platieb za GES alebo financovať z Programu Slovensko 2021 – 2027, z finančného nástroja podporovaného alebo implementovaného prostredníctvom Slovak Investment Holding, a. s., ani z iného externého zdroja financovania určeného na energetickú efektívnosť.
Náklady na Opatrenia vyvolané GES môžu byť považované za potenciálne oprávnené výdavky len v rozsahu, v akom budú podľa pravidiel Programu Slovensko 2021 – 2027, podmienok príslušnej výzvy, finančného nástroja alebo iného zdroja financovania uznané ako nevyhnutné súvisiace práce technicky neoddeliteľné od energetických opatrení. Uchádzač je povinný v Štruktúrovanom rozpočte samostatne uviesť časť nákladov na Opatrenia vyvolané GES, ktorú navrhuje financovať:
· v rámci Investičných nákladov GES,
· z Programu Slovensko 2021 – 2027,
· z rozpočtových prostriedkov MV SR,
· z finančného nástroja SIH alebo iného externého zdroja,
· z iného prípustného zdroja financovania.
Uchádzač nesmie medzi Opatrenia vyvolané GES zaradiť:
· samostatné energetické opatrenia, ktoré majú byť zaradené do kategórie A – Opatrenia GES,
· interiérové, estetické, dispozičné, hygienické alebo iné modernizačné úpravy, ktoré nemajú priamu technickú väzbu na Opatrenia GES a ktoré majú byť zaradené do kategórie C – Opatrenia mimo GES,
· práce, dodávky alebo služby, ktoré nie sú nevyhnutné na riadnu realizáciu alebo prevádzku konkrétneho Opatrenia GES,
· náklady, ktoré by viedli k duplicitnému oceneniu alebo dvojitému financovaniu,
· náklady na dodávku, výmenu, modernizáciu, rozšírenie, zvýšenie výkonu, obnovu alebo inú úpravu zariadení na spaľovanie zemného plynu alebo iného fosílneho paliva, ako aj náklady na rozšírenie alebo obnovu plynovej infraštruktúry.
Verejný obstarávateľ je oprávnený v priebehu rokovania posúdiť technickú nevyhnutnosť, vecné zaradenie, rozsah a primeranosť nákladov Opatrení vyvolaných GES. Verejný obstarávateľ môže požadovať ich vysvetlenie, doplnenie, úpravu, zníženie rozsahu alebo ich preradenie medzi Opatrenia mimo GES, ak uchádzač nepreukáže ich priamu technickú väzbu na konkrétne Opatrenie GES.
Takýmto posúdením alebo preradením nesmie dôjsť k zmene minimálnych požiadaviek na predmet zákazky, zmene kritérií na vyhodnotenie ponúk, rozšíreniu predmetu zákazky ani k zahrnutiu nákladov na Opatrenia mimo GES do Garantovaných ročných úspor, Platieb za GES alebo Odmeny za služby.
Každé Opatrenie vyvolané GES musí byť v konečnej Ponuke, Štruktúrovanom rozpočte, Finančnom modeli, Projektovej dokumentácii a Zmluve o GES označené ako:
· Opatrenie vyvolané GES zahrnuté v Investičných nákladoch GES a uhrádzané prostredníctvom Platieb za GES, podskupina B1,
· Opatrenie vyvolané GES uhrádzané samostatne mimo Platieb za GES podľa osobitného režimu upraveného v Zmluve o GES a jej prílohách, podskupina B2.
7. Opatrenia mimo GES (modernizácia a interiérové opravy)
7.1. Všeobecný opis Opatrení mimo GES
Opatrenia mimo GES sú stavebné, interiérové, inštalačné, dispozičné, hygienické, technické alebo obdobné opatrenia, ktoré nie sú Opatreniami GES ani Opatreniami vyvolanými GES. Nemajú priamu väzbu na dosahovanie Garantovaných ročných úspor a nie sú priamo, konkrétne a preukázateľne technicky nevyhnutné na riadnu, bezpečnú a funkčnú realizáciu alebo prevádzku konkrétneho Opatrenia GES. Opatrenia mimo GES zahŕňajú najmä:
· rekonštrukciu silnoprúdovej elektroinštalácie vrátane elektrickej požiarnej signalizácie a slaboprúdových rozvodov,
· obnovu rozvodov zdravotechniky vrátane výmeny sanity,
· výmenu a doplnenie vzduchotechnického odvetrania budovy,
· maliarske a vyspravné práce,
· výmenu podlahových vrstiev podláh,
· obnovu sociálnych zariadení.
Opatrenia mimo GES môžu podľa konečného návrhu uchádzača, Projektovej dokumentácie a skutočne zisteného stavu Objektu zahŕňať najmä:
· úpravy vnútorných dispozícií priestorov vrátane premiestnenia, zriadenia alebo odstránenia deliacich priečok, ak sú takéto úpravy súčasťou schváleného rozsahu Opatrení mimo GES,
· obnovu a nové povrchové úpravy vnútorných konštrukcií, najmä omietky, stierky, obklady, nátery, maľby, podlahové vrstvy, podhľady, schodiskové konštrukcie a súvisiace drobné stavebné práce,
· modernizáciu a obnovu sociálnych zariadení, hygienického zázemia, šatní, umyvární, kuchyniek a súvisiacich zdravotnotechnických inštalácií,
· obnovu alebo úpravu vnútorných rozvodov vody, kanalizácie, stúpačiek, silnoprúdových a slaboprúdových rozvodov, zásuvkových a svetelných obvodov, ak tieto práce nie sú priamo súčasťou Opatrení GES alebo Opatrení vyvolaných GES,
· súvisiace dokončovacie, stavebné a inštalačné práce nevyhnutné na úplné a funkčné vykonanie položiek C1 až C6, ak sú technicky odôvodnené, vecne súvisia s týmito položkami a nevedú k rozšíreniu predmetu zákazky nad rámec SP.
Rozšírenie technického rozsahu jednotlivých položiek C1 až C6 je prípustné len v rozsahu nevyhnutnom na úplné, riadne, bezpečné a funkčné vykonanie príslušnej položky v rámci jej vecného charakteru. Takéto spresnenie nesmie predstavovať rozšírenie predmetu zákazky, nesmie viesť k dvojitému oceneniu tej istej práce, dodávky alebo zariadenia a nesmie byť použité na presun nákladov z kategórie C do kategórie A alebo B. Ak uchádzač navrhne odchýlku v rozsahu, výmere alebo množstve položiek C1 až C6, je povinný ju samostatne označiť, vecne a technicky odôvodniť, oceniť a uviesť jej vplyv na Harmonogram prác, zdroj financovania a fakturačný režim.
Konkrétny záväzný rozsah Opatrení mimo GES je uvedený v bode 3.2 tejto Prílohy a v Prílohe č. 2 SP. Uchádzač je povinný vo svojej ponuke uviesť technické riešenie, rozsah, množstvá, jednotkové ceny a celkovú cenu jednotlivých položiek Opatrení mimo GES.
Skutočnosť, že určitá položka Opatrenia mimo GES môže byť podľa pravidiel príslušného zdroja financovania posúdená ako prípustný výdavok, nemení jej zaradenie do kategórie C. Takáto položka zostáva vecne, rozpočtovo, finančne, fakturačne, účtovne a kontrolne oddelená od Opatrení GES a Opatrení vyvolaných GES zahrnutých v režime GES. Nevstupuje do Investičných nákladov GES, Platieb za GES, Odmeny za služby, Garantovaných ročných úspor, Skutočných ročných úspor, Prebytku úspor, Výpadku úspor ani Finančného modelu GES.
7.2. Zásady oddelenia od jadra GES
Opatrenia mimo GES sa na účely tejto zákazky považujú za kategóriu C a z hľadiska vecného rozsahu, technického riešenia, rozpočtu, financovania, fakturácie, účtovania, kontroly a zmluvných vzťahov sa oddeľujú od Opatrení GES – jadra GES, t. j. kategórie A, ako aj od Opatrení vyvolaných GES, t. j. podskupiny B1 a podskupiny B2.
Uchádzač je povinný v cenovej štruktúre základnej a konečnej ponuky jednoznačne oddeliť:
· investičné náklady na opatrenia GES (jadro GES),
· náklady na Opatrenia vyvolané GES zahrnuté do režimu GES a uhrádzané prostredníctvom Platieb za GES, t. j. podskupinu B1,
· náklady na Opatrenia vyvolané GES uhrádzané samostatne mimo Platieb za GES, t. j. podskupinu B2,
· náklady na opatrenia mimo GES,
· cenu za garanciu úspor, EM, M&V, monitoring, servis, údržbu a ostatné Služby GES počas Obdobia garancie.
	Podrobné členenie a forma uvedenia ceny sú určené v Prílohe č. 2 SP. Uchádzač je povinný zabezpečiť, aby každá práca, dodávka, zariadenie, materiál alebo služba bola v Štruktúrovanom rozpočte zaradená len do jednej kategórie opatrení a len do jedného platobného režimu.
	Opatrenia mimo GES budú realizované v rámci jednej Zmluvy o GES v osobitnom dielovom režime upravenom v jej ustanoveniach a prílohách. Na Opatrenia mimo GES sa v rozsahu ich povahy primerane použijú ustanovenia Zmluvy o GES upravujúce najmä projektovanie, realizáciu diela, odovzdanie a prevzatie, súpis vykonaných prác, fakturáciu, záruku, vady, reklamácie, zodpovednosť za škodu, zmluvné sankcie, BOZP, požiarnu ochranu, ochranu životného prostredia, nakladanie s odpadom, ochranu informácií a kontrolu.
	Opatrenia mimo GES budú financované z rozpočtových prostriedkov MV SR alebo z iného prípustného verejného zdroja financovania. Ich financovanie, fakturácia a úhrada sú nezávislé od Platieb za GES a od mechanizmu ročného zúčtovania GES.
	Opatrenia mimo GES nevstupujú do výpočtu Garantovaných ročných úspor, Skutočných ročných úspor, Prebytku úspor, Výpadku úspor, Platieb za GES, Odmeny za služby ani ekonomických ukazovateľov jadra GES.
	Uchádzač nesmie do Opatrení mimo GES zahrnúť práce, dodávky, zariadenia alebo služby, ktoré svojou povahou patria do Opatrení GES alebo Opatrení vyvolaných GES. Energetické opatrenia, najmä zateplenie, výmena energeticky relevantných otvorových konštrukcií, hydraulické vyregulovanie, individuálna regulácia vykurovania, LED osvetlenie, MaR, energetický monitoring, EM, M&V, údržba a servis zariadení GES, musia byť zaradené a ocenené v kategórii A, podskupine B1 alebo podskupine B2 podľa ich vecnej povahy, priamej a preukázateľnej technickej väzby na konkrétne Opatrenie GES, pravidiel financovania a zvoleného platobného režimu.
	Náklady na Opatrenia mimo GES sa nezahŕňajú do Investičných nákladov GES, z ktorých sa vypočítavajú Garantované ročné úspory a ekonomické ukazovatele jadra GES. Opatrenia mimo GES sa nezahrnú do financovania z Programu Slovensko 2021 – 2027, ak podmienky príslušnej výzvy, rozhodnutie poskytovateľa finančných prostriedkov alebo iný záväzný podklad výslovne nepripustia ich financovanie ako prípustného výdavku.
	Počas rokovania v rokovacom konaní so zverejnením môže verejný obstarávateľ s uchádzačmi spresniť technický rozsah, vecné zaradenie, spôsob realizácie, Harmonogram prác, zdroj financovania a ocenenie jednotlivých položiek Opatrení mimo GES. Takéto spresnenie je prípustné len v rámci minimálneho vecného rozsahu a množstiev určených v bode 3.2 tejto Prílohy a v Prílohe č. 2 SP. Nesmie viesť k zníženiu minimálneho rozsahu položiek C1 až C6, k rozšíreniu predmetu zákazky, k zmene kritérií na vyhodnotenie ponúk, k dvojitému financovaniu ani k zahrnutiu Opatrení mimo GES do režimu GES. 
	Finálne vecné, technické, rozpočtové a finančné rozdelenie jednotlivých položiek medzi kategórie A, B1, B2 a C bude súčasťou konečnej Ponuky úspešného uchádzača a následne bude premietnuté do Zmluvy o GES, Štruktúrovaného rozpočtu, Finančného modelu a príslušných príloh Zmluvy o GES.
8. Požadované cieľové parametre a indikátory
8.1. Referenčné energetické parametre a požadované zníženie potreby primárnej energie 
Uchádzač je povinný v rámci návrhu GES dosiahnuť minimálnu požadovanú úroveň úspor dodanej energie a zníženia potreby primárnej energie za rok. Uchádzač je povinný v základnej a konečnej ponuke uviesť najmä:
· Garantovanú ročnú úsporu dodanej energie vyjadrenú v kWh/rok alebo MWh/rok, osobitne pre elektrinu a zemný plyn, prípadne pre ďalšie relevantné energetické médiá, ak budú súčasťou navrhovaného riešenia,
· Garantovanú ročnú úsporu energie za Objekt ako celok,
· Garantovanú ročnú finančnú úsporu nákladov na energiu vyjadrenú v EUR/rok pri použití referenčných jednotkových cien energie určených v tejto Prílohe alebo vo Finančnom modeli,
· preukázanie zníženia potreby primárnej energie Objektu najmenej o 30% v porovnaní s východiskovým stavom určeným podľa platnej metodiky energetickej hospodárnosti budov,
· predpokladanú súhrnnú hodnotu Garantovaných ročných úspor za celé Obdobie garancie.
Minimálna požadovaná úroveň úspor energie a zníženia potreby primárnej energie vychádza z dokumentu „Analýza vhodnosti pre GES – Obvodné oddelenie Policajného zboru Košice“, spracovaného spoločnosťou Elprocon SK, s. r. o., zo dňa 31. októbra 2025, ktorý tvorí Prílohu č. 1a k Prílohe č. 1 SP, a z podmienok Programu Slovensko 2021 – 2027 v rozsahu, v akom sú pre Projekt aplikovateľné.
Uchádzač je povinný v konečnej ponuke navrhnúť Garantované ročné úspory dodanej energie najmenej vo výške 149,32 MWh/rok, z toho najmenej 4,20 MWh/rok úspory elektrickej energie a najmenej 145,12 MWh/rok úspory zemného plynu.
Verejný obstarávateľ môže vo výzve na predkladanie konečných ponúk po ukončení rokovania určiť vyššie minimálne hodnoty Garantovaných ročných úspor, ak tým nedôjde k zmene predmetu zákazky, k zmene kritérií na vyhodnotenie ponúk ani k porušeniu zásad verejného obstarávania. Verejný obstarávateľ nesmie určiť nižšie minimálne hodnoty, než sú hodnoty uvedené v tejto Prílohe.
Hodnoty úspor energie, zníženia potreby primárnej energie, investičných nákladov, prevádzkových nákladov a ekonomickej návratnosti uvedené v Analýze vhodnosti pre GES majú podporný a orientačný charakter. Uchádzač je povinný vo svojej základnej a konečnej ponuke predložiť vlastný transparentný, odborne odôvodnený a overiteľný výpočet navrhovaných Garantovaných ročných úspor, ktorý vychádza zo SP, Analýzy vhodnosti pre GES, Obhliadky, vlastného odborného posúdenia a navrhovaného technického riešenia.
Ponuka uchádzača nesmie obsahovať nižšiu úroveň Garantovaných ročných úspor energie, nižšiu úsporu elektrickej energie, nižšiu úsporu zemného plynu ani nižšie zníženie potreby primárnej energie, než je minimálna úroveň určená v tejto Prílohe alebo vo výzve na predkladanie konečných ponúk, ak výzva určí vyššie hodnoty.
Úspora zemného plynu sa na účely tejto Prílohy vyjadruje výlučne ako zníženie spotreby energetického média voči referenčnému stavu Objektu. Uvedenie úspory zemného plynu neznamená, že zemný plyn, plynová kotolňa, plynové kotly, plynové rozvody, regulačná stanica plynu ani iné zariadenie na spaľovanie fosílneho paliva sú oprávneným výdavkom Programu Slovensko 2021 – 2027, finančného nástroja podporovaného alebo implementovaného prostredníctvom Slovak Investment Holding, a. s., alebo iného externého zdroja financovania určeného na energetickú efektívnosť.
8.2. Požiadavky na energetickú hospodárnosť Objektu
Uchádzač je povinný navrhnúť a realizovať súbor Opatrení GES tak, aby rozsah energetickej obnovy Objektu spĺňal podmienky významnej obnovy podľa príslušných právnych predpisov a podmienok Programu Slovensko 2021 – 2027, v rozsahu, v akom budú tieto podmienky pre Projekt aplikovateľné.
Uchádzač je povinný navrhnúť a realizovať Opatrenia GES tak, aby dosiahol zníženie potreby primárnej energie Objektu najmenej o 30% v porovnaní s východiskovým stavom a aby navrhované riešenie spĺňalo požiadavky právnych predpisov a podmienok Programu Slovensko 2021 – 2027, ktoré sú pre Projekt aplikovateľné.
Navrhované Opatrenia GES musia zároveň spĺňať záväzné technické požiadavky na tepelnotechnické vlastnosti stavebných konštrukcií, energetickú hospodárnosť budov, technické systémy budovy, bezpečnosť, požiarnu ochranu a prevádzkovú funkčnosť Objektu podľa platných právnych predpisov, technických noriem a podmienok príslušného zdroja financovania.
Uchádzač je povinný v základnej a konečnej ponuke predložiť predbežný výpočet energetickej hospodárnosti Objektu pred a po realizácii Opatrení GES, napríklad formou prepočtu energetického certifikátu, energetického hodnotenia alebo iného rovnocenného odborného výpočtu.
Z predloženého výpočtu musí byť zrejmé najmä:
· východiskový stav energetickej hospodárnosti Objektu,
· predpokladaný stav po realizácii Opatrení GES,
· zníženie potreby primárnej energie,
· vplyv navrhovaných opatrení na tepelnotechnické vlastnosti obalových konštrukcií,
· vplyv navrhovaných opatrení na technické systémy budovy,
· splnenie minimálnych požiadaviek verejného obstarávateľa.
Požadovaná úroveň energetickej obnovy vychádza z Analýzy vhodnosti pre GES – Obvodné oddelenie Policajného zboru Košice a z podmienok Programu Slovensko 2021 – 2027. Rozhodujúce sú však minimálne hodnoty a požiadavky určené v SP, vo výzve na predkladanie konečných ponúk a v Zmluve o GES.
8.3. Indikátory kvality vnútorného prostredia
Uchádzač je povinný pri návrhu a realizácii Opatrení GES zabezpečiť, aby navrhované riešenie nezhoršilo kvalitu vnútorného prostredia Objektu a aby rešpektovalo osobitný prevádzkový a bezpečnostný charakter jednotlivých priestorov Objektu.
Navrhované riešenie musí zabezpečiť najmenej tieto požiadavky:
· vnútorná teplota a tepelná pohoda. Zabezpečenie vnútornej teploty vo vykurovaných priestoroch v rozsahu požadovanom príslušnými právnymi predpismi a technickými normami. Navrhované opatrenia nesmú zhoršiť tepelný komfort oproti východiskovému stavu,
· osvetlenie a vizuálny komfort. Dodržanie požadovaných hodnôt osvetlenosti pracovných, komunikačných, hygienických, technických a ostatných relevantných priestorov podľa príslušných technických noriem. Pri modernizácii osvetlenia musí navrhované riešenie zabezpečiť minimálne rovnakú alebo vyššiu úroveň vizuálneho komfortu ako východiskový stav,
· vetranie a kvalita vnútorného vzduchu. Zachovanie alebo zlepšenie hygienických podmienok vetrania a kvality vnútorného vzduchu. Navrhované Opatrenia GES nesmú znížiť existujúcu úroveň vetrania ani zhoršiť kvalitu vnútorného vzduchu oproti východiskovému stavu,
· hygienický štandard a základný komfort. Realizácia Opatrení GES a Opatrení mimo GES musí rešpektovať požiadavky na hygienu, zdravie, bezpečnosť, prístupnosť a základný komfort užívania Objektu.
Uchádzač je povinný v základnej a konečnej ponuke opísať spôsob, akým jeho návrh zabezpečí zachovanie alebo zlepšenie kvality vnútorného prostredia.
Verejný obstarávateľ je oprávnený vo výzve na predkladanie konečných ponúk alebo v Zmluve o GES určiť konkrétne kvantifikované indikátory kvality vnútorného prostredia, najmä:
· rozsah vnútornej teploty vo vybraných priestoroch,
· minimálne hodnoty osvetlenosti vo vybraných priestoroch,
· požiadavky na výmenu vzduchu alebo inú kontrolu kvality vnútorného vzduchu,
· požiadavky na dostupnosť, regulovateľnosť a prevádzkovú spoľahlivosť technických systémov.
Splnenie požiadaviek na kvalitu vnútorného prostredia bude preukazované výpočtami, meraniami, skúškami, revíziami, technickou dokumentáciou alebo inými primeranými odbornými podkladmi podľa povahy konkrétneho opatrenia. Rozsah takéhoto preukazovania bude určený v konečnej ponuke, Projektovej dokumentácii a v Zmluve o GES.
	Ukazovateľ
	Jednotka
	Minimálna hodnota
	Poznámka

	Garantovaná ročná úspora elektrickej energie
	MWh/rok
	4,20
	Minimálna hodnota v konečnej Ponuke

	Garantovaná ročná úspora zemného plynu
	MWh/rok
	145,12
	Referenčné energetické médium. Nejde o oprávnený výdavok

	Celková Garantovaná ročná úspora dodanej energie
	MWh/rok
	149,32
	Súčet úspor relevantných energetických médií

	Zníženie potreby primárnej energie
	%
	30%
	Minimálna požiadavka



9. Požiadavky na meranie a verifikáciu úspor 
9.1. Metodika merania a verifikácie
Meranie a verifikácia úspor, ďalej len „M&V“, sa bude vykonávať podľa metodiky navrhnutej uchádzačom v základnej a konečnej ponuke a následne dohodnutej v Zmluve o GES a Pláne merania a verifikácie.
Uchádzač pri návrhu metodiky vychádza z medzinárodne uznávaných zásad merania a verifikácie úspor energie, najmä z princípov IPMVP, ak ich vzhľadom na navrhované technické riešenie, charakter Objektu, dostupné a navrhované meracie miesta, prevádzkový režim Objektu a rozsah Garantovaných ročných úspor považuje za primerané.
Navrhovaná metodika musí byť transparentná, objektívna, odborne odôvodnená, preskúmateľná, overiteľná a auditovateľná. Musí umožňovať spoľahlivé určenie Skutočných ročných úspor v porovnaní s referenčným stavom a rozlíšenie vplyvu Opatrení GES od vplyvu klimatických, prevádzkových, technických, organizačných a iných relevantných zmien.
Uchádzač je povinný v návrhu M&V uviesť najmä:
· vymedzenie referenčného stavu a obdobia, z ktorého pri jeho určení vychádza,
· energetické médiá, spotreby a rozhodujúce veličiny, ktoré budú predmetom merania a vyhodnocovania,
· meracie miesta, meracie zariadenia a zdroje údajov vrátane uvedenia, či ide o existujúce alebo novonavrhované meranie,
· periodicitu zberu, kontroly, archivácie a vyhodnocovania údajov,
· spôsob kontroly úplnosti, správnosti a dostupnosti údajov,
· postup zohľadnenia relevantných klimatických, prevádzkových, organizačných alebo technických zmien, ktoré môžu mať vplyv na spotrebu energie,
· výpočtový postup určenia Skutočných ročných úspor v energetickom a finančnom vyjadrení,
· periodicitu a obsah pravidelných správ o vyhodnotení úspor,
· spôsob poskytovania údajov MV SR vrátane formátu, dátovej štruktúry, prístupových práv, archivácie a možnosti exportu údajov.
Konečná metodika M&V musí byť v súlade s minimálnymi požiadavkami SP, s údajmi o východiskovom stave a s konečným technickým riešením úspešného uchádzača. Konečný M&V plán bude súčasťou konečnej ponuky úspešného uchádzača a následne bude tvoriť prílohu Zmluvy o GES.
9.2. Referenčné údaje o spotrebe energie a cenách
Referenčné energetické a cenové údaje pre spracovanie ponuky, návrh Garantovaných ročných úspor, Finančného modelu a návrhu M&V vychádzajú z dokumentu „Analýza vhodnosti pre GES – Obvodné oddelenie Policajného zboru Košice“, spracovaného spoločnosťou Elprocon SK, s. r. o., zo dňa 31. októbra 2025, ktorý tvorí Prílohu č. 1a k Prílohe č. 1 SP.
Verejný obstarávateľ určuje ako záväzný podklad pre všetkých uchádzačov tieto údaje:
a) množstvá dodanej elektriny, zemného plynu a vody za sledované obdobie rokov 2022 až 2024,
b) náklady na elektrinu, zemný plyn, vodné a stočné za sledované obdobie rokov 2022 až 2024,
c) priemerné jednotkové ceny elektriny, zemného plynu a vody bez DPH použité v Analýze vhodnosti pre GES – Obvodné oddelenie Policajného zboru Košice,
d) priemerné ročné množstvá dodanej energie a vody, vrátane spotreby zemného plynu prepočítanej na klimaticky normálny rok podľa Analýzy vhodnosti pre GES – Obvodné oddelenie Policajného zboru Košice,
e) referenčné prevádzkové, technické a klimatické predpoklady uvedené v Analýze vhodnosti pre GES – Obvodné oddelenie Policajného zboru Košice.
Údaje uvedené v tabuľkách 9.2A až 9.2C predstavujú referenčný podklad na spracovanie ponuky, návrh Garantovaných ročných úspor, Finančného modelu a návrhu M&V. Uchádzač je povinný z týchto údajov vychádzať. Ak uchádzač použije podrobnejší rozpis, doplňujúce údaje alebo vlastné prepočty, je povinný uviesť ich zdroj, spôsob použitia, väzbu na údaje verejného obstarávateľa a odôvodniť prípadný rozdiel.
Referenčné údaje nebránia uchádzačovi navrhnúť vlastnú odbornú metodiku M&V. Uchádzač však nesmie meniť alebo interpretovať referenčné údaje spôsobom, ktorý by bez objektívneho technického, prevádzkového alebo klimatického dôvodu formálne zvyšoval vyčíslenú úsporu alebo znižoval rozsah jeho zodpovednosti za dosiahnutie Garantovaných ročných úspor.
Referenčné údaje uvedené v tejto Prílohe predstavujú spoločný východiskový podklad pre spracovanie ponúk. Uchádzač môže v návrhu M&V navrhnúť ich odborné spresnenie alebo úpravu, ak preukáže, že takáto úprava je nevyhnutná z dôvodu overeného technického, klimatického, prevádzkového alebo organizačného stavu Objektu, najmä z dôvodu zmien uskutočnených pred začatím Obdobia garancie. Každé navrhované spresnenie musí byť transparentne zdokumentované, kvantifikované, odborne odôvodnené a nesmie bez vecného dôvodu viesť k formálnemu zvýšeniu vyčíslenej úspory alebo k zníženiu zodpovednosti uchádzača za dosiahnutie Garantovaných ročných úspor.
Zemný plyn je v tejto Prílohe uvedený výlučne ako referenčné energetické médium, ktorého spotreba a náklady sa použijú na stanovenie východiskového stavu, M&V, výpočet Garantovaných ročných úspor, Skutočných ročných úspor a finančného vyjadrenia úspor. Uvedenie údajov o zemnom plyne neznamená, že zemný plyn alebo zariadenia na jeho spaľovanie sú oprávneným výdavkom Programu Slovensko 2021 – 2027, finančného nástroja SIH alebo iného externého zdroja financovania určeného na energetickú efektívnosť.
Tabuľka 9.2A: Referenčné ročné množstvá dodanej energie a náklady na energiu bez DPH v sledovanom období 2022 až 2024
	Rok
	Elektrina [MWh]
	Náklady na elektrinu bez DPH [EUR]
	Zemný plyn [MWh]
	Náklady na zemný plyn bez DPH [EUR]
	Energia spolu [MWh]
	Náklady spolu bez DPH [EUR]

	2022
	39,00
	9 811,00
	227,00
	19 943,00
	266,00
	29 754,00

	2023
	33,00
	7 019,00
	217,00
	50 200,00
	250,00
	57 219,00

	2024
	36,00
	6 707,00
	206,00
	18 687,00
	242,00
	25 394,00

	Priemer za sledované obdobie 2022 až 2024, klimaticky normálny rok
	36,00
	6 700,00
	239,00
	21 700,00
	275,00
	28 400,00


Zdroj: Analýza vhodnosti pre GES – Obvodné oddelenie Policajného zboru Košice, tabuľky 19 až 22


Tabuľka 9.2B: Doplňujúci referenčný údaj o vode a stočnom
	Rok
	Dodaná voda [m³]
	Náklady na vodné a stočné bez DPH [EUR]
	Merná cena [EUR/m³]

	2022
	401
	1 045,93
	2,61

	2023
	467
	1 368,64
	2,93

	2024
	287
	858,39
	2,99

	Priemer
	385
	1 090,65
	2,84


Zdroj: Analýza vhodnosti pre GES – Obvodné oddelenie Policajného zboru Košice, tabuľka 10
Údaje o dodanej vode, vodnom a stočnom sa poskytujú ako doplňujúci referenčný podklad o prevádzke Objektu. Voda nie je súčasťou minimálne požadovaných Garantovaných ročných úspor ani základu pre výpočet Platieb za GES, ak verejný obstarávateľ vo výzve na predkladanie konečných ponúk výslovne neurčí inak. Uchádzač môže tieto údaje použiť výlučne na posúdenie prevádzkového stavu Objektu a na návrh prípadných opatrení mimo GES. Úspory vody, vodného a stočného nesmie uchádzač zahrnúť do Garantovaných ročných úspor, do výpočtu Platieb za GES ani do finančného modelu GES bez výslovného pokynu verejného obstarávateľa.
Tabuľka 9.2C: Referenčné jednotkové ceny použité na ekonomické vyhodnotenie opatrení podľa Analýzy vhodnosti pre GES, bez DPH
	Komodita
	Jednotka
	Referenčná jednotková cena bez DPH

	Elektrina
	EUR/MWh
	185,98

	Zemný plyn
	EUR/MWh
	120,88

	Voda a stočné
	EUR/m³
	2,99


Zdroj: Analýza vhodnosti pre GES – Obvodné oddelenie Policajného zboru Košice.
Referenčné jednotkové ceny uvedené v Tabuľke 9.2C predstavujú jednotný porovnávací podklad pre spracovanie základných ponúk, ekonomické vyhodnotenie navrhovaných Opatrení GES a porovnanie Finančných modelov uchádzačov. Na účely spracovania základnej ponuky uchádzač použije referenčnú cenu elektriny 185,98 EUR/MWh bez DPH a referenčnú cenu zemného plynu 120,88 EUR/MWh bez DPH na finančné vyjadrenie úspor energie. Referenčnú cenu vody a stočného 2,99 EUR/m³ bez DPH môže uchádzač použiť výlučne ako doplňujúci prevádzkový údaj alebo na ekonomické vyhodnotenie prípadných opatrení mimo GES, ak verejný obstarávateľ vo výzve na predkladanie základných ponúk výslovne neurčí inak. Úspory vody, vodného a stočného nie sú súčasťou minimálne požadovaných Garantovaných ročných úspor, finančného vyjadrenia Garantovaných ročných úspor ani základu pre výpočet Platieb za GES, ak verejný obstarávateľ vo výzve na predkladanie konečných ponúk výslovne neurčí inak.
Referenčná cena zemného plynu vo výške 120,88 EUR/MWh bez DPH sa používa výlučne na finančné vyjadrenie úspor energie a na porovnanie základných ponúk. Neznamená, že zemný plyn, plynová kotolňa, plynové kotly, plynové rozvody ani iné zariadenia na spaľovanie fosílnych palív sú oprávneným výdavkom Programu Slovensko 2021 – 2027, finančného nástroja SIH alebo iného externého zdroja financovania určeného na podporu energetickej efektívnosti.
Konečné jednotkové ceny energií alebo konečný mechanizmus ich určenia na finančné vyjadrenie úspor sa určia vo výzve na predkladanie konečných ponúk, vo Finančnom modeli, v Pláne merania a verifikácie a v Zmluve o GES. Zmena cien energií nemá vplyv na záväzok Poskytovateľa GES dosiahnuť Garantované ročné úspory v energetickom vyjadrení.
9.3. Výstupy, ktoré uchádzač predloží v ponuke – model a výpočet úspor
Uchádzač je povinný v základnej a konečnej ponuke predložiť návrh M&V a výpočet predpokladaných úspor v rozsahu určenom SP a vo výzve na predkladanie základných alebo konečných ponúk.
Uchádzač je povinný predložiť najmä:
· návrh metodiky M&V vo forme návrhu Plánu merania a verifikácie,
· opis použitých vstupných údajov, predpokladov a zdrojov údajov pre stanovenie referenčného stavu,
· návrh výpočtového modelu, na základe ktorého budú určené úspory energie, vrátane vysvetlenia premenných, parametrov, predpokladov a použitých výpočtových postupov,
· odôvodnenie vhodnosti navrhnutého modelu M&V pre konkrétny Objekt a navrhovaný rozsah Opatrení GES,
· orientačný výpočet predpokladaných ročných úspor energie a nákladov na energiu, osobitne pre jednotlivé relevantné energetické médiá a za Objekt ako celok,
· súhrnný výpočet predpokladaných garantovaných úspor za celé Obdobie garancie,
· opis meracích zariadení, meracích miest a zdrojov údajov, ktoré navrhuje používať, vrátane uvedenia, či ide o existujúce alebo novonavrhované meranie,
· periodicitu reportovania dosiahnutých úspor, ktorá nesmie byť kratšia ako raz za rok, a návrh obsahu pravidelnej správy o vyhodnotení úspor,
· spôsob poskytovania údajov MV SR, vrátane formátu, dátovej štruktúry, rozsahu prístupových oprávnení, archivácie a možnosti exportu údajov,
· opis postupu pri výpadku merania, strate údajov, neúplnosti údajov alebo pri zistení ich nesprávnosti.
Uchádzač berie na vedomie, že návrh metodiky M&V a výpočtového modelu úspor predložený v ponuke bude predmetom rokovania. Verejný obstarávateľ môže požadovať jeho vysvetlenie, spresnenie alebo doplnenie, najmä z hľadiska transparentnosti, overiteľnosti, porovnateľnosti, primeranosti navrhovaných meraní a ochrany záujmov MV SR.
Konečná verzia M&V plánu a modelu výpočtu úspor musí byť súčasťou konečnej ponuky úspešného uchádzača. Po uzavretí Zmluvy o GES bude M&V plán tvoriť jej záväznú prílohu a Poskytovateľ GES bude podľa neho zabezpečovať vyhodnocovanie plnenia garancie úspor, pravidelné správy, ročné zúčtovanie a prípadné vysporiadanie Výpadku úspor alebo Prebytku úspor.
10. Koordinácia s prevádzkou Objektu a organizácia realizácie
10.1. Požiadavky na organizáciu realizácie a prevádzku Objektu počas prác
Uchádzač je povinný organizovať realizáciu stavebných, montážnych, inštalačných, servisných a ostatných prác tak, aby bola počas celej doby realizácie zabezpečená nepretržitá, bezpečná a riadna prevádzka Objektu, vrátane výkonu služobných činností Policajného zboru, prístupu verejnosti v rozsahu určenom MV SR, prevádzky vybraných priestorov v režime 24/7 a ochrany majetku, informácií a bezpečnostných záujmov MV SR.
Uchádzač je povinný v základnej a konečnej ponuke opísať navrhovaný spôsob organizácie realizácie prác. Po uzavretí Zmluvy o GES je uchádzač povinný vypracovať podrobný Harmonogram prác, ktorý bude zohľadňovať najmä:
· prevádzkový režim jednotlivých budov a priestorov Objektu,
· pracovný čas, zmeny, výkon stálej služby a režim priestorov prevádzkovaných v režime 24/7,
· prevádzku kancelárskych priestorov, sociálno-hygienického zázemia, kuchyniek, skladových priestorov, technických priestorov, priestorov kotolne a priestorov prístupných verejnosti,
· kritické priestory, časovo citlivé činnosti, režimové obmedzenia a požiadavky na zabezpečenie chodu Policajného zboru,
· postupnosť prác na Opatreniach GES, Opatreniach vyvolaných GES a Opatreniach mimo GES,
· potrebu koordinácie stavebných, technologických, elektroinštalačných, zdravotechnických, vzduchotechnických a ostatných prác,
· plánované odstávky, obmedzenia a spôsob zabezpečenia náhradnej prevádzky, ak je potrebná.
Harmonogram prác podlieha predchádzajúcemu písomnému odsúhlaseniu MV SR. Uchádzač je povinný riadiť sa odsúhlaseným Harmonogramom prác. Jeho zmeny sú prípustné len na základe predchádzajúceho písomného súhlasu MV SR, ak Zmluva o GES neustanovuje inak.
Práce, ktoré by mohli významne obmedziť prevádzku Objektu, najmä odstávky vykurovania, elektriny, vody, kanalizácie, TÚV, komunikačných trás alebo prístupových komunikácií, hlučné, prašné, vibračné, búracie alebo iné rušivé práce, je uchádzač povinný plánovať a vykonávať prednostne mimo bežného pracovného času alebo v termínoch vopred odsúhlasených MV SR.
Uchádzač je povinný každú plánovanú odstávku alebo obmedzenie prevádzky oznámiť poverenému zástupcovi MV SR v lehote a spôsobom určeným v Zmluve o GES alebo v odsúhlasenom Harmonograme prác. Bez predchádzajúceho súhlasu MV SR nesmie uchádzač vykonať odstávku, ktorá by mohla obmedziť výkon služobných činností Policajného zboru, bezpečnosť Objektu alebo prístup verejnosti.
Uchádzač je povinný priebežne koordinovať realizáciu prác s povereným zástupcom MV SR, správcom Objektu, Stavebným dozorom a ďalšími osobami určenými MV SR, najmä vo veciach prístupu do jednotlivých priestorov, plánovaných odstávok, obmedzení prevádzky, režimu vstupu cudzích osôb, ochrany majetku, bezpečnostných obmedzení a koordinácie prác.
Uchádzač je povinný počas realizácie udržiavať bezpečný a priechodný pohyb osôb a vozidiel v priestore Objektu, najmä prístup k hlavnému vstupu, prístupovým komunikáciám, technickým priestorom, núdzovým východom a ostatným priestorom určeným MV SR.
10.2. Požiadavky na BOZP, ochranu Objektu, prístup do budovy
Uchádzač je povinný dodržiavať všetky príslušné právne predpisy v oblasti bezpečnosti a ochrany zdravia pri práci, ochrany pred požiarmi, ochrany životného prostredia, nakladania s odpadom, ochrany majetku a ochrany zdravia osôb, ako aj vnútorné predpisy MV SR týkajúce sa bezpečnostného a režimového poriadku v objektoch Policajného zboru.
Uchádzač je povinný zabezpečiť, aby všetky osoby vykonávajúce práce v Objekte v jeho mene, vrátane zamestnancov, Subdodávateľov a ďalších osôb použitých pri plnení Zmluvy o GES:
· boli riadne poučené o pravidlách BOZP, požiarnej ochrany, ochrany životného prostredia a bezpečnostnom režime Objektu,
· používali predpísané osobné ochranné pracovné prostriedky,
· dodržiavali pokyny poverených osôb MV SR, správcu Objektu, Stavebného dozoru a osôb vykonávajúcich bezpečnostnú službu,
· nevykonávali práce mimo rozsahu povoleného vstupu, pracoviska alebo časového režimu určeného MV SR,
· bezodkladne oznámili uchádzačovi a poverenému zástupcovi MV SR bezpečnostný incident, haváriu, škodu, zistený nedostatok alebo inú mimoriadnu udalosť.
Vstup do Objektu a do jednotlivých priestorov podlieha režimovým opatreniam MV SR. Uchádzač je povinný zabezpečiť, aby sa do Objektu dostavili len vopred nahlásené a MV SR schválené osoby, ktoré sa preukážu požadovaným dokladom totožnosti alebo iným dokladom určeným MV SR.
Uchádzač je povinný viesť a priebežne aktualizovať menný zoznam osôb, ktoré sa z jeho strany podieľajú na realizácii predmetu zákazky. Zoznam musí obsahovať najmenej meno a priezvisko osoby, zamestnávateľa alebo Subdodávateľa, pracovné zaradenie alebo účel vstupu, predpokladaný rozsah pohybu v Objekte a obdobie, počas ktorého sa osoba bude podieľať na realizácii prác.
Uchádzač je povinný chrániť Objekt, jeho vybavenie, technické zariadenia, dokumentáciu a majetok MV SR pred poškodením, znečistením, stratou alebo odcudzením. V prípade spôsobenia škody je uchádzač povinný škodu na vlastné náklady bezodkladne odstrániť alebo nahradiť, a to v lehote určenej alebo odsúhlasenej MV SR.
Stavenisko, pracoviská, skladovacie plochy, dočasné trasy, priestory určené na manipuláciu s materiálom a priestory s obmedzeným vstupom musia byť zreteľne vyznačené, zabezpečené proti vstupu nepovolaných osôb a udržiavané v čistote a poriadku.
Uchádzač je povinný zabezpečiť, aby práce začal až po riadnom prevzatí pracoviska, jeho zabezpečení a vybavení na bezpečný výkon práce.
10.3. Osobitný režim pre režimové a utajované priestory
Uchádzač berie na vedomie, že v Objekte sa môžu nachádzať režimové priestory, priestory so sprísneným režimom vstupu a priestory, v ktorých sa spracúvajú utajované skutočnosti, limitované informácie alebo iné citlivé informácie.
Prístup do týchto priestorov podlieha osobitnému režimu podľa interných predpisov MV SR a príslušných právnych predpisov, najmä predpisov upravujúcich ochranu utajovaných skutočností, bezpečnostnú spoľahlivosť, ochranu osobných údajov, kybernetickú bezpečnosť a výkon činnosti Policajného zboru.
Uchádzač ani osoby použité pri plnení Zmluvy o GES nie sú oprávnené vstupovať do režimových alebo utajovaných priestorov, ak to nie je nevyhnutné na realizáciu predmetu zákazky a ak takýto vstup výslovne nepovolí MV SR.
Ak MV SR povolí vstup do režimového alebo utajovaného priestoru, určí podmienky výkonu prác, najmä:
· čas realizácie prác,
· rozsah povoleného pohybu,
· spôsob vstupu a výstupu,
· potrebu prítomnosti sprievodu alebo poverenej osoby MV SR,
· prípustnosť používania pracovných, meracích, fotografických, záznamových, IKT alebo komunikačných zariadení,
· režim ochrany dokumentov, údajov, zariadení a ostatných citlivých informácií.
Ak povaha prác vyžaduje vstup osôb uchádzača do priestorov so sprísneným režimom, MV SR môže požadovať preukázanie bezúhonnosti, bezpečnostnej spoľahlivosti alebo vykonanie iného preverenia osôb v rozsahu prípustnom podľa právnych predpisov a interných predpisov MV SR.
Uchádzač je povinný poskytnúť potrebnú súčinnosť pri preverovaní osôb a zabezpečiť, aby práce vykonávali len osoby schválené MV SR.
Uchádzač je povinný zabezpečiť, aby osoby vykonávajúce práce v režimových alebo utajovaných priestoroch:
· boli vopred poučené o osobitných bezpečnostných pravidlách, režimových opatreniach a povinnostiach mlčanlivosti,
· nevnášali do týchto priestorov nepovolené technické zariadenia, najmä fotoaparáty, kamery, záznamové zariadenia, mobilné telefóny, tablety, vlastné IT zariadenia, dátové úložiská, bezdrôtové prístupové body alebo iné zariadenia umožňujúce záznam, prenos, spracúvanie alebo ukladanie dát,
· nevykonávali fotodokumentáciu, zvukový záznam, obrazový záznam, meranie, kopírovanie dokumentov ani iné úkony, ktoré by mohli viesť k úniku alebo neoprávnenému sprístupneniu citlivých alebo utajovaných informácií, bez predchádzajúceho písomného súhlasu MV SR,
· dodržiavali všetky pokyny poverených osôb MV SR.
MV SR je oprávnené kedykoľvek obmedziť, prerušiť alebo zakázať prístup osôb uchádzača do režimových alebo utajovaných priestorov, ak to vyžadujú bezpečnostné, prevádzkové alebo služobné dôvody. Uchádzač je povinný takejto zmene bezodkladne prispôsobiť organizáciu prác a navrhnúť náhradný postup tak, aby bol predmet zákazky riadne dokončený.
10.4. Zákaz umiestňovania IT a komunikačných zariadení uchádzača
Uchádzač nesmie v Objekte pripájať ani umiestňovať vlastné IKT zariadenia do dátových, komunikačných alebo informačných systémov MV SR alebo Policajného zboru, ani do ich jednotlivých častí, pokiaľ MV SR výslovne a vopred písomne nepovolí inak.
Za vlastné IKT zariadenia uchádzača sa považujú najmä notebooky, počítače, servery, switche, routery, Wi-Fi prístupové body, modemy, mobilné telefóny, tablety, kamery, záznamové zariadenia, dátové úložiská a akékoľvek iné zariadenia umožňujúce prenos, spracúvanie alebo ukladanie dát.
Obmedzenie podľa predchádzajúceho odseku sa nevzťahuje na bežné pracovné prostriedky uchádzača používané výlučne na vlastné pracovné účely a bez pripojenia do sietí MV SR alebo Policajného zboru, ak MV SR neurčí inak.
Ak charakter predmetu zákazky vyžaduje inštaláciu meracích, regulačných, monitorovacích alebo riadiacich zariadení, najmä zariadení MaR, meračov spotreby energie, komunikačných modulov, dátových koncentrátorov alebo iných zariadení súvisiacich s Opatreniami GES, uchádzač je povinný v základnej a konečnej ponuke jednoznačne špecifikovať:
· typ, účel a technické parametre zariadenia,
· spôsob jeho napájania, komunikácie a prenosu údajov,
· spôsob jeho prepojenia alebo neprepojenia so systémami MV SR,
· dátové toky, prístupové oprávnenia, miesto ukladania údajov a spôsob zálohovania,
· bezpečnostné opatrenia, ktoré navrhuje na ochranu zariadenia, údajov a systémov MV SR,
· spôsob odovzdania prístupových práv, konfiguračných údajov a dát MV SR po ukončení realizácie alebo Zmluvy o GES.
Pripojenie zariadení uchádzača do sietí MV SR alebo Policajného zboru je prípustné len po predchádzajúcom písomnom schválení príslušnou zodpovednou zložkou MV SR pre informačnú a kybernetickú bezpečnosť.
Uchádzať nesmie v Objekte zriaďovať bezdrôtové siete, Wi-Fi prístupové body, hotspoty ani obdobné zariadenia na poskytovanie prístupu do internetu alebo iných sietí, pokiaľ to nie je výslovne povolené MV SR a odsúhlasené príslušnou zodpovednou zložkou MV SR.
Ak MV SR výnimočne povolí použitie alebo pripojenie konkrétneho IKT zariadenia uchádzača, uchádzač je povinný dodržať všetky podmienky a bezpečnostné opatrenia určené MV SR, najmä segmentáciu siete, fyzické alebo logické oddelenie, bezpečnostnú konfiguráciu, riadenie prístupových oprávnení, evidenciu zariadení, logovanie prístupov, pravidlá aktualizácie a zálohovania.
Porušenie povinností podľa tohto bodu sa považuje za závažné porušenie zmluvných povinností uchádzača.
10.5. Požiadavky na dokumentáciu skutočného vyhotovenia a odovzdanie diela
Uchádzač je povinný po ukončení realizácie predmetu zákazky vypracovať a odovzdať MV SR dokumentáciu skutočného vyhotovenia predmetu zákazky (ďalej len „as-built dokumentácia“). As-built dokumentácia musí zodpovedať skutočne zrealizovanému stavu vrátane všetkých zmien oproti Projektovej dokumentácii.
As-built dokumentácia sa odovzdáva v listinnej a elektronickej forme. Elektronické súbory musia byť odovzdané v bežne používaných, čitateľných, archivovateľných a editovateľných formátoch, ktoré umožnia MV SR ich ďalšie použitie, úpravu, kontrolu a archiváciu.
Dokumentácia skutočného vyhotovenia sa odovzdáva minimálne v tomto rozsahu:
· výkresová dokumentácia vo formáte PDF a v editovateľnej elektronickej forme, najmä DWG alebo DXF, ak je vzhľadom na povahu dokumentácie relevantná,
· technické listy, certifikáty, vyhlásenia o parametroch a vyhlásenia o zhode hlavných zariadení, výrobkov a použitých materiálov,
· revízne správy, protokoly o skúškach, meraniach, funkčných skúškach a odborných prehliadkach, najmä vo vzťahu k elektrickým, vykurovacím, vzduchotechnickým, MaR, meracím a regulačným zariadeniam,
· dokumentáciu požiarno-bezpečnostného riešenia v rozsahu relevantnom pre realizované práce,
· popis, konfiguráciu a nastavenia regulačných, meracích, monitorovacích a riadiacich prvkov, najmä MaR, ekvitermických kriviek, časových programov, regulačných parametrov, meracích bodov a komunikačných rozhraní,
· zoznam Obnovených zariadení s rozlíšením na Opatrenia GES, Opatrenia vyvolané GES a Opatrenia mimo GES,
· aktuálny Štruktúrovaný rozpočet a súpis skutočne zrealizovaných opatrení v členení podľa kategórií A, B1, B2 a C,
· dokumentáciu potrebnú na riadnu prevádzku, údržbu, servis, revízie, kontrolu a ďalšie využívanie realizovaných opatrení,
· dokumenty potrebné na kontrolu, audit, financovanie a overenie oprávnenosti výdavkov.
Súčasťou odovzdania predmetu zákazky uchádzačom je aj odovzdanie:
· prevádzkových, servisných a údržbových manuálov k jednotlivým zariadeniam a systémom,
· návrhu prevádzkových režimov, najmä nastavenia teplôt, časových programov, regulačných režimov, režimov osvetlenia, MaR a energetického monitoringu,
· prístupových údajov, administrátorských oprávnení, konfigurácií, licenčných údajov a exportov dát v rozsahu potrebnom na zabezpečenie kontinuity prevádzky a kontroly systémov MV SR,
· M&V plánu v konečnom znení, ak už nebol odovzdaný ako samostatná príloha Zmluvy o GES,
· preukázateľného zaškolenia obsluhy a poverených zamestnancov MV SR, o ktorom sa vyhotoví písomný protokol podpísaný oboma zmluvnými stranami.
Rozsah a spôsob funkčného a komplexného vyskúšania sa riadi Projektovou dokumentáciou, Zmluvou o GES a príslušnými právnymi predpismi. Výsledky funkčných skúšok, revízií, meraní a kontrol musia byť zdokumentované v protokoloch odovzdaných spolu s as-built dokumentáciou.
Predmet zákazky sa považuje za odovzdaný, ak uchádzač:
· úspešne vykonal funkčné a komplexné vyskúšanie všetkých zrealizovaných opatrení,
· odstránil všetky vady a nedorobky brániace riadnemu, bezpečnému alebo zákonnému užívaniu príslušnej časti predmetu zákazky,
· odovzdal MV SR kompletnú as-built dokumentáciu a ostatné dokumenty podľa tohto bodu,
· odovzdal dokumentáciu, nastavenia, údaje a prístupy potrebné na riadnu prevádzku Obnovených zariadení, MaR, energetického monitoringu a M&V,
· podpísal spolu s MV SR Protokol o akceptácii alebo príslušný čiastkový preberací protokol podľa Zmluvy o GES.
11. Väzby na iné dokumenty
11.1. Väzby na Analýzu vhodnosti pre GES
Tento Opis predmetu zákazky vychádza z dokumentu „Analýza vhodnosti pre GES – Obvodné oddelenie Policajného zboru Košice“, spracovaného spoločnosťou Elprocon SK, s. r. o., zo dňa 31. októbra 2025, ktorý tvorí Prílohu č. 1a k Prílohe č. 1 SP.
Analýza vhodnosti pre GES identifikovala východiskový energetický a stavebno-technický stav Objektu, potenciál úspor energie, navrhované energeticky úsporné opatrenia, opatrenia technických zariadení budovy, predpokladané opatrenia MaR a energetického monitoringu, energetický manažment, ako aj ich orientačné technické a ekonomické vyhodnotenie.
Uchádzač je povinný pri návrhu svojho riešenia zohľadniť najmä:
· východiskovú energetickú bilanciu Objektu,
· referenčné údaje o spotrebe elektriny, zemného plynu a vody za obdobie rokov 2022 až 2024,
· klimaticky normalizované údaje o spotrebe zemného plynu,
· východiskový stavebno-technický stav Objektu,
· stav obalových konštrukcií, strešnej konštrukcie, otvorových konštrukcií, vykurovacej sústavy, prípravy TÚV, osvetlenia, MaR a energetického monitoringu,
· navrhnuté Opatrenia GES, ich vzájomné väzby a synergie,
· východiskové ceny energií a ďalšie ekonomické predpoklady použité v Analýze vhodnosti pre GES.
Údaje o spotrebe zemného plynu, jeho klimatickej normalizácii a referenčnej cene uchádzač použije výlučne ako súčasť východiskového stavu, výpočtu a M&V Garantovaných ročných úspor, Skutočných ročných úspor a finančného vyjadrenia úspor energie. Tieto údaje neznamenajú oprávnenosť financovania zemného plynu, plynovej kotolne, plynových kotlov, plynových rozvodov, regulačnej stanice plynu ani iných zariadení na spaľovanie fosílneho paliva z Programu Slovensko 2021 – 2027, finančného nástroja SIH alebo iného externého zdroja financovania určeného na energetickú efektívnosť.
Uchádzač nie je povinný rešpektovať návrh Opatrení GES uvedený v Analýze vhodnosti pre GES v plnom rozsahu alebo v identickom technickom riešení. Uchádzač je oprávnený navrhnúť vlastný optimálny súbor Opatrení GES, ak dodrží minimálne požiadavky určené v SP a v tejto Prílohe, dosiahne požadovanú úroveň Garantovaných ročných úspor a zníženia potreby primárnej energie a preukáže technickú, prevádzkovú, ekonomickú a bezpečnostnú vhodnosť navrhovaného riešenia.
Ak uchádzač navrhne technické riešenie podstatne odlišné od odporúčaní uvedených v Analýze vhodnosti pre GES, je povinný v základnej a konečnej ponuke stručne a jednoznačne odôvodniť jeho vhodnosť, uviesť vplyv na energetickú bilanciu, Garantované ročné úspory, Investičné náklady, prevádzkové náklady, Harmonogram prác, prevádzkové riziká, M&V a zdroje financovania.
Ak uchádzač zistí rozdiel medzi údajmi uvedenými v Analýze vhodnosti pre GES, v SP a v skutočnom stave Objektu, je povinný na tento rozdiel bez zbytočného odkladu upozorniť verejného obstarávateľa prostredníctvom elektronického prostriedku JOSEPHINE. Ak takýto rozdiel môže mať vplyv na návrh riešenia, rozsah opatrení, kategorizáciu opatrení A, B1, B2 alebo C, Garantované ročné úspory, cenu, Finančný model alebo Harmonogram prác, uchádzač je povinný v základnej alebo konečnej ponuke uviesť jeho vecné a technické odôvodnenie.
Skutočný stav Objektu overený uchádzačom pri Obhliadke, v rámci prípravy základnej a konečnej ponuky a následne v Období DESIGN, sa použije na odborné spresnenie návrhu riešenia. Takéto spresnenie však nesmie viesť k zmene minimálnych požiadaviek verejného obstarávateľa, rozšíreniu predmetu zákazky, zníženiu úrovne Garantovaných ročných úspor ani k zahrnutiu Opatrení mimo GES do režimu GES.
11.2. Väzby na projektovú dokumentáciu a energetické audity
Verejný obstarávateľ poskytuje uchádzačom v rámci SP Analýzu vhodnosti pre GES – Obvodné oddelenie Policajného zboru Košice. Uchádzač je povinný pri príprave ponuky vychádzať z tejto Analýzy vhodnosti pre GES, z Obhliadky, z informácií sprístupnených verejným obstarávateľom a z vlastného odborného posúdenia v rozsahu primeranom predmetu zákazky.
Verejný obstarávateľ neposkytuje uchádzačom ďalšie staršie energetické audity, energetické certifikáty, revízne správy alebo projektovú dokumentáciu nad rámec dokumentov, ktoré sprístupní v SP alebo následne poskytne v priebehu VO. Ak verejný obstarávateľ poskytne uchádzačom počas VO doplňujúce technické alebo prevádzkové podklady, tieto podklady budú sprístupnené všetkým uchádzačom rovnakým spôsobom prostredníctvom elektronického prostriedku JOSEPHINE.
Uchádzač je povinný v základnej a konečnej ponuke uviesť rozsah Projektovej dokumentácie, ktorú predpokladá spracovať, aktualizovať alebo zabezpečiť pre riadnu realizáciu Opatrení GES, Opatrení vyvolaných GES a Opatrení mimo GES.
Ak pre navrhované opatrenie Projektová dokumentácia neexistuje, nie je dostatočná alebo je neaktuálna, uchádzač je povinný zahrnúť do svojho riešenia vypracovanie potrebnej Projektovej dokumentácie vo všetkých stupňoch, rozsahu a náležitostiach vyžadovaných príslušnými právnymi predpismi, technickými normami, podmienkami povoľovania stavieb a Zmluvou o GES.
Projektová dokumentácia musí umožňovať samostatnú identifikáciu Opatrení GES, Opatrení vyvolaných GES a Opatrení mimo GES, vrátane ich vecného rozsahu, technických parametrov, výmer, množstiev, väzby na konkrétne časti Objektu, zdroja financovania a vplyvu alebo nevplyvu na Garantované ročné úspory.
Dokumentácia skutočného vyhotovenia po realizácii predmetu zákazky bude tvoriť záväzný podklad pre prevádzku, údržbu, servis, kontrolu, M&V a plnenie garancie úspor podľa Zmluvy o GES. Náklady na vypracovanie, aktualizáciu, koordináciu, schválenie a odovzdanie Projektovej dokumentácie, vrátane dokumentácie skutočného vyhotovenia, sú súčasťou ponukovej ceny uchádzača a nebudú osobitne hradené MV SR, ak SP alebo Zmluva o GES výslovne neustanovujú inak. 
11.3. Väzby na návrh Zmluvy o GES a Štruktúrovaný rozpočet
Opatrenia, technické parametre, organizačné požiadavky, cenové členenie, financovanie a ostatné podmienky požadované v tomto Opise predmetu zákazky musia byť plne konzistentné s návrhom Zmluvy o GES uvedeným v Prílohe č. 3 SP a so Štruktúrovaným rozpočtom a formulárom ponukovej ceny uvedenými v Prílohe č. 2 SP.
Uchádzač je povinný pri príprave základnej a konečnej ponuky vychádzať z návrhu Zmluvy o GES a zo Štruktúrovaného rozpočtu.
Uchádzač je povinný vyplniť a predložiť Štruktúrovaný rozpočet tak, aby bol jednoznačne identifikovateľný:
· rozsah a cena Opatrení GES – jadro GES, kategória A,
· rozsah a cena Opatrení vyvolaných GES zahrnutých do Investičných nákladov GES a uhrádzaných prostredníctvom Platieb za GES, kategória B1,
· rozsah a cena Opatrení vyvolaných GES uhrádzaných samostatne mimo Platieb za GES, kategória B2,
· rozsah a cena Opatrení mimo GES, kategória C,
· rozlíšenie medzi Investičnými nákladmi GES, Platbami za GES a Odmenou za služby podľa Zmluvy o GES,
· cena za garanciu úspor, EM, M&V, monitoring, servis a ostatné Služby GES,
· zdroj financovania jednotlivých kategórií opatrení,
· rozlíšenie predpokladaných oprávnených a neoprávnených výdavkov podľa pravidiel príslušného zdroja financovania,
· väzba na navrhovaný Finančný model, Harmonogram prác a M&V plán
Návrh technických opatrení, Garantovaných ročných úspor, navrhovanej metodiky M&V a Finančného modelu uvedený v ponuke uchádzača musí byť v súlade s mechanizmom Platieb za GES, mechanizmom vysporiadania Výpadku úspor a Prebytku úspor, pravidlami úhrady Opatrení mimo GES a ostatnými ustanoveniami návrhu Zmluvy o GES.
Po ukončení VO bude konečná ponuka úspešného uchádzača, vrátane Štruktúrovaného rozpočtu, Finančného modelu, Harmonogramu prác, návrhu M&V, návrhu rozsahu Obnovy, zoznamu Subdodávateľov, údajov o kľúčových expertoch a ďalších relevantných dokumentov, zapracovaná do Zmluvy o GES alebo jej príloh. Tieto dokumenty sa stanú záväzným podkladom na posudzovanie plnenia povinností uchádzača počas Obdobia DESIGN, Obdobia obnovy a Obdobia garancie.
Ponuka uchádzača musí byť v súlade s minimálnymi požiadavkami uvedenými v SP, v tomto Opise predmetu zákazky a s podstatnými ustanoveniami návrhu Zmluvy o GES, najmä pokiaľ ide o:
· technické riešenie a rozsah Opatrení GES, Opatrení vyvolaných GES a Opatrení mimo GES,
· Garantované ročné úspory a zníženie potreby primárnej energie,
· návrh metodiky M&V,
· štruktúru Platieb za GES, Investičných nákladov a Odmeny za služby,
· osobitný režim realizácie, financovania a úhrady Opatrení mimo GES,
· mechanizmus vysporiadania Výpadku úspor a Prebytku úspor,
· financovanie Projektu, premietnutie grantového prvku, odpustenia časti istiny alebo iného finančného zvýhodnenia v prospech MV SR,
· pravidlá oddelenia kategórií A, B1, B2 a C a zákaz dvojitého financovania.
Ak ponuka uchádzača nebude spĺňať minimálne požiadavky na predmet zákazky alebo podstatné ustanovenia návrhu Zmluvy o GES, verejný obstarávateľ bude postupovať podľa zákona a SP.
11.4. Nadradenosť Zmluvy o GES
Analýza vhodnosti pre GES – Obvodné oddelenie Policajného zboru Košice a tento Opis predmetu zákazky majú rámcový a podporný charakter. V prípade rozporu medzi Analýzou vhodnosti pre GES, týmto Opisom predmetu zákazky, Štruktúrovaným rozpočtom, konečnou Ponukou úspešného uchádzača a Zmluvou o GES sa použije znenie, ktoré:
· je v súlade s právnymi predpismi a podmienkami financovania,
· rešpektuje minimálne požiadavky verejného obstarávateľa,
· zabezpečuje zachovanie Garantovaných ročných úspor, zníženia potreby primárnej energie a alokácie rizík na Poskytovateľa GES,
· zabezpečuje oddelenie Opatrení GES, Opatrení vyvolaných GES a Opatrení mimo GES,
· nevedie k dvojitému financovaniu, neoprávnenému zvýhodneniu uchádzača alebo neprípustnému zvýšeniu finančných záväzkov MV SR.
Ak z predchádzajúceho odseku nevyplýva inak, rozhodujúce a nadradené je znenie Zmluvy o GES vrátane jej príloh, ktoré zohľadňuje konečnú ponuku úspešného uchádzača a výsledky rokovania.
12. Prílohy:
[bookmark: _Hlk229686021]Príloha č. 1a k Prílohe č. 1 SP:	Analýza vhodnosti pre GES – Obvodné oddelenie Policajného zboru Košice, spracovaná spoločnosťou Elprocon SK, s. r. o., zo dňa 31. októbra 2025
Analýza vhodnosti pre GES tvorí odborný a podporný podklad pre prípravu Ponuky, návrh Opatrení GES, určenie referenčných energetických údajov, posúdenie primeranosti technického riešenia a vypracovanie návrhu Plánu merania a verifikácie. Analýza vhodnosti pre GES sama osebe neurčuje záväzný rozsah Obnovy, konečné technické riešenie, konečné Garantované ročné úspory, konečný Plán merania a verifikácie, zdroje financovania, Finančný model, konečné Investičné náklady ani cenu Opatrení mimo GES. Záväzné sú minimálne požiadavky verejného obstarávateľa uvedené v SP a v tejto Prílohe, ako aj hodnoty, parametre a postupy zapracované po ukončení verejného obstarávania do Zmluvy o GES, jej príloh a konečnej Ponuky úspešného uchádzača. Pri rozpore má prednosť dokument, ktorý je v súlade s právnymi predpismi a pravidlami financovania, zachováva minimálne požiadavky verejného obstarávateľa, Garantované ročné úspory, zníženie potreby primárnej energie, oddelenie kategórií A, B1, B2 a C a zákaz dvojitého financovania.

